title: Turun TES-TV

text:
Turun TES-TV oli Turussa ja sen lähialueilla näkynyt tv-kanava. Se lähetti ohjelmia vuosien 1956 ja
1959 välillä Tekniikan edistämissäätiön toimiluvalla. Kyseessä oli Suomen toinen säännöllisesti lähettänyt tv-kanava,
ja lähetykset näkyivät Naantalissa ja Paraisilla asti. Ohjelmia nähtiin kahdesti viikossa, ja ne
käsittivät näkyvyysalueen uutisaiheita, visailuja ja haastatteluja.


title: Turun TES-TV

text:
Ensimmäiset televisiolähetykset nähtiin Turussa syyskuussa 1954, jolloin Maariankadulla sijainneessa
myymälässä saattoi seurata kaapelitelevisiolähetystä yläkertaan rakennetusta mallikeittiöstä. Helsingissä alettiin suunnitella ensimmäisiä tv-lähetyksiä, mutta myös Turussa oltiin kiinnostuneita niiden aloittamisesta. "Turun Radioseura" lähetti
edustajansa tutustumaan lähetyksiin Länsi-Saksassa ja Britanniassa, ja tuliaisina matkalta tuotiin Suomeen kamera ja vastaanotin.


title: Turun TES-TV

text:
Televisiokerhon toiminta alkoi lähetyksiä edeltäneenä vuonna, jolloin kerho perustettiin radioseuran alaisuuteen.
Radioseuran ja Asa Radion yhteistyönä valmistui lähetin, jolla Yliopistonmäellä tuotettua kuvaa
saattoi katsella sen alapuolella olleen radiotehtaan ruokalassa. Koelähetysten jälkeen televisiokerho
siirtyi toimimaan Samppalinnanmäeltä rakennuksesta, jossa oli myös lähetetty Turun ensimmäiset radiolähetykset.
Rakennukseen rakennettiin pieni studiotila, josta kuitenkin puuttui lämmitys ja juokseva vesi.


title: Turun TES-TV

text:
Televisiokerho ryhtyi yhteistyöhön helsinkiläisen Tekniikan edistämissäätiön kanssa, jonka toimilupaa
ruvettiin hyödyntämään. Ensimmäinen lähetys oli lokakuussa 1956. Sitä esiteltiin Turun taidemuseossa, johon oli
kokoontunut ihmisiä katsomaan lähetystä. Ensimmäisessä lähetyksessä esiintyi maaherra Erkki Härmä, joka
piti puheen Yhdysvaltain televisiotoiminnasta saaduista kokemuksista.


title: Turun TES-TV

text:
Turun TES-TV:n toiminta vakiintui, ja sitä tehtiin kokonaan vapaaehtoispohjalta. Asa Radion lisäksi toimintaa tukivat paikalliset radioliikkeet. Suurin osa lähetyksistä oli suoria, mutta niiden lisäksi esitettiin suurlähetystöjen ja paikallisten kaitafilmaajien toimittamia ohjelmia.
Kerhon jatkuvana ongelmana oli rahoituksen takaaminen. Lopulta Samppalinnan studiota saatiin laajennettua lahjoitusvaroilla
ja kaupungin tuella, mikä johti siihen, että rakennukseen saatiin tilaa kahdelle kameralle. Studiotilat olivatkin
syksyllä 1957 jo sadan neliön suuruiset.


title: Turun TES-TV

text:
Yleisradion "Suomen Televisio" -kanava alkoi näkyä Turussa joulukuussa 1958. Turun TES-TV joutui uudessa kilpailussa
ahtaalle, sillä sen oli hankala kilpailla laadukkaasta ohjelmistosta Yleisradion kokoisen yhtiön kanssa. Studio oli edelleen alkeellinen, eikä palkattua henkilökuntaa ollut. Lisäksi eduskunta oli määrännyt, että vain Yleisradio pääsee osalliseksi tv-lupamaksurahoista. Näiden seikkojen johdosta televisiokerhon lähetystoiminta päättyi seuraavan vuoden huhtikuussa.


title: Bill Monroe

text: Bill Monroe (1911–1996) oli yhdysvaltalainen countrymuusikko, jota on kutsuttu bluegrassin isäksi, koska kehitti tämän musiikkityylin, antoi sille nimen ja esitti sitä vuosikymmenten ajan. Tyyli sai nimensä Monroen yhtyeestä Blue Grass Boys, ja yhtyeen viisijäseninen kokoonpano oli esikuvana monille bluegrassyhtyeille, samoin kuin nopea tempo, täsmällinen soittotapa ja korkea lauluääni.


title: Bill Monroe

text: Bill Monroe oli nuorin kahdeksasta lapsesta. Monroen vanhemmat kuolivat Billin ollessa teini-ikäinen, ja hän muutti setänsä perheeseen. MBillin aikuisiällä kirjoittamissa lauluissa on usein omaelämäkerrallisia tarinoita lapsuuden surullisista ajoista.


title: Bill Monroe

text: Monroe kuului musikaaliseen sukuun, isä, sedät ja veljet soittivat erilaisissa tanssiyhtyeissä. Bill Monroe alkoi opetella mandoliininsoittoa kymmenvuotiaana.


title: Bill Monroe

text: Ensimmäisen yhtyeensä hän perusti veljiensä kanssa. 1938 veljesyhtye hajosi, ja Bill muutti Atlantaan missä hän perusti Blue Grass Boys -yhtyeen. Yhtye toimi 58 vuoden ajan ja siinä ehti soittaa kaikkiaan 150 muusikkoa. Ensimmäiseen kokoonpanoon kuuluivat Lester Flatt (kitara), Earl Scruggs (banjo), Cedric Rainwater (basso), Chubby Wise (viulu) ja Monroe itse soitti mandoliinia.


title: Baseballin Euroopan-mestaruuskilpailut 1987

text: Baseballin Euroopan mestaruuskilpailut 1987 pelattiin Espanjassa 17.–26. heinäkuuta. Turnaukseen osallistui seitsemän joukkuetta, jotka jaettiin kahteen alkulohkoon.


text: Alkusarjassa pelattu keskinäinen ottelu laskettu mukaan loppusarjan taulukkoon.


text: Mitaliotteluissa laskettiin mukaan joukkueiden aikaisempi kohtaaminen jatkosarjassa.


text:
Euroopan mestari 1987
13. mestaruus


title: Symmediaani

text: Symmediaani on geometriassa kolmion kulmaan liittyvä jana. Symmediaani on ceviaani, joka sijaitsee siten, että mediaanin eli keskijanan ja kulmanpuolittajan välissä on yhtä suuri kulma kuin symmediaanin ja kulmanpuolittajan välissä. Kulmanpuolittaja puolittaa siten mediaanin ja symmediaanin välisen kulman. Symmediaani ja mediaani ovat siten toistensa isogonaalisia, eli "samankulmaisia", janoja.


title: Symmediaani

text: Janojen isogonaalisuus voidaan määrittää myös viereisistä sivuista. Tällöin mediaanin ja sivun välinen kulma on yhtä suuri kuin symmediaanin ja kulman viereisen sivun välinen kulma. Koska kulmanpuolittaja jakaa kulman puoliksi, ei määritelmän erilaisuus vaikuta symmediaanin asentoon. Mediaani on eräs symmediaani, sillä se poikkeaa itsestään eli mediaanista nolla astetta.


title: Symmediaani

text: Mediaanit leikkaavat toisensa kolmion painopisteessä, joka on eräs kolmion merkillisistä pisteistä ja se luetteloidaan "Kimberlingin pisteiden luetteloon" tunnuksella formula_1. Myös symmediaanit leikkaavat aina toisensa yhteisessä leikkauspisteessä, jota kutsutaan symmediaaniseksi pisteeksi (merkillinen piste formula_2.


title: Jääkiekon I-divisioona 1975–1976

text: Kaudella 1975–1976 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa.


title: Jääkiekon I-divisioona 1975–1976

text:
Uusintaottelu: Kärpät-SaiPa 6-4
Kaksi parasta SM-liigakarsintaan, kaksi heikointa I-divisioonakarsintaan.


title: Jääkiekon I-divisioona 1975–1976

text:
Uusinta toisesta SM-liigapaikasta: Kärpät – Kiekkoreipas 3–4 jatkoajalla.
Kiekkoreipas nousi SM-liigaan, josta putosi Sport. FoPS säilytti SM-liigapaikkansa.


title: Jääkiekon I-divisioona 1975–1976

text: Jäähonka nousi I-divisioonaan, josta putosi JoKP. JyP säilytti sarjapaikkansa.


title: Olen sulhoa etsimässä

text: Olen sulhoa etsimässä () on Monta Bellin ohjaama yhdysvaltalainen mykkä draamakomediaelokuva, joka sai ensi-iltansa vuonna 1925. Elokuvan pääosia näyttelevät ZaSu Pitts, Tom Moore, Ann Pennington ja Lilyan Tashman. "Olen sulhoa etsimässä" on fiktiivinen tarina, joka sijoittuu Ziegfeld Follies -revyiden maailmaan. Elokuva kertoo Broadway-tanssija ja komedienne Maggie Keenanista (Pitts), jonka aviomies jättää hänet lähdettyään erään show’ssa esiintyvän kaunottaren matkaan.


title: Olen sulhoa etsimässä

text: "Olen sulhoa etsimässä" käsikirjoituksen laati Alice D. G. Miller Adela Rogers St. Johnsin tarinan pohjalta. Joseph Farnham laati elokuvan välitekstit. Metro-Goldwyn-Mayer – silloinen Metro-Goldwyn Pictures Corporation – tuotti ja jakeli elokuvan. "Olen sulhoa etsimässä" kuvattiin MGM:n studioilla Kalifornian Culver Cityssä. Elokuva sai ensi-iltansa Yhdysvalloissa New Yorkissa 15. heinäkuuta vuonna 1925; maanlaajuinen ensi-ilta oli 6. syyskuuta. Suomessa elokuva julkaistiin 4. lokakuuta vuonna 1926.


title: Olen sulhoa etsimässä

text: "Olen sulhoa etsimässä" on Joan Crawfordin ainoa elokuva, jonka teksteissä mainitaan hänet oikealla nimellään Lucille LeSueur. Elokuva on Crawfordin ohella myös Myrna Loyn ensimmäisiä elokuvaesiintymisiä; Loykin mainitaan oikealla Myrna Williams -nimellään.


title: Olen sulhoa etsimässä

text: "Olen sulhoa etsimässä" -elokuvassa oli alun perin värillisiä, Technicolor-menetelmällä tehtyjä kohtauksia. Tällaista kopiota ei elokuvasta kuitenkaan tiedetä säilyneen.


title: Baseballin Euroopan-mestaruuskilpailut 1985

text: Baseballin Euroopan mestaruuskilpailut 1985 pelattiin Alankomaissa heinäkuussa. Turnaukseen osallistui kuusi joukkuetta, jotka pelasivat aluksi yksinkertaisen sarjan. Kaksi parasta pelasi loppuottelusarjan mestaruudesta ja muut pelasivat sarjamuotoisesti pronssista ja muista sijoituksista.


text:
Euroopan mestari 1985
12. mestaruus


title: Sonia Bompastor

text: Sonia Bompastor (s. 8. kesäkuuta 1980 Blois, Ranska) on ranskalainen jalkapalloilija.


title: Sonia Bompastor

text: Bompastor on edustanut Ranskan naisten maajoukkuetta vuodesta 2000 lähtien. Hän on pelannut yhteensä 156 maaottelua ja tehnyt niissä 19 maalia. Bompastorin seurajoukkue on Olympique Lyonnais, jossa hän on voittanut kuusi Ranskan mestaruutta sekä kaksi naisten mestarien liigan mestaruutta.


title: Maximilian Riedmüller

text: Maximilian Riedmüller (s. 4. tammikuuta 1988) on saksalainen jalkapalloilija, pelipaikaltaan maalivahti. Hän edustaa Bayern Müncheniä.


title: Maximilian Riedmüller

text: Riedmüller ei ole tehnyt ensiesiintymistään Bayern Münchenin edustusjoukkueessa Bundesliigan otteluissa. Seuran kakkosjoukkueessa hän on pelannut 18 Regionalligan ja 34 3. Ligan ottelua.


title: Pierre Højbjerg

text: Pierre-Emile Højbjerg (s. 5. elokuuta 1995 Kööpenhamina, Tanska) on tanskalais-ranskalainen jalkapalloilija. Pelipaikaltaan hän on keskikenttäpelaaja. Højbjerg edustaa Saksan Bundesliigassa pelaavaa Schalke 04:ää, jossa hän on lainassa samassa sarjassa pelaavasta Bayern Münchenistä.


title: Pierre Højbjerg

text: Højbjerg siirtyi Bayern Müncheniin heinäkuussa 2012 tanskalaisesta Brøndby IF:stä. Hän teki ensiesiintymisensä Bundesliigassa 13. huhtikuuta 2013 kotiottelussa 1. FC Nürnbergiä vastaan tultuaan vaihdosta kentälle 71. minuutilla.


title: Wilho Rewell

text: Wilho Rewell (13. huhtikuuta 1871 Porin mlk. – 12. kesäkuuta 1951 Pori ) oli suomalainen toimittaja, juristi ja pormestari.


title: Wilho Rewell

text: Oikeustiedettä Helsingin yliopistossa opiskellut Rewell työskenteli toimittajana porilaisessa Satakunta-sanomalehdessa vuosina 1891–1904, jonka jälkeen hän toimi muun muassa oikeusneuvosmiehenä. Porin pormestariksi Rewell valittiin vuonna 1919 ja hän oli virassa aina vuoteen 1941 saakka. Wilho Rewellin poika oli kauppaneuvos Arvi Raikkala.


title: Lorze

text: Lorze on joki Keski-Sveitsissä. Sen pituus on 30,7 km


title: Lorze

text: Lorze saa alkunsa Zugin kantonissa, Zugin kaupungin kaakkoispuolella sijaitsevasta Ägerisee-järvestä. Joki laskee Zuginjärveen Zugin kaupungissa ja jatkaa Chamista kymmenkunta kilometriä luoteeseen laskien Reussiin Obfeldenin, Hünenbergin ja Merenschwandin rajalla.


title: Lorze

text: Lorze virtaa Zugin kantonin alueella - pienen matkaa se on Zürichin kantonin rajajokena. Merkittävimmät paikkakunnat joen varrella ovat Baar, Zug ja Cham.


title: Lorze

text: Lorzessa on kuusi vesivoimalaa, joista neljä on Ägeriseen ja Zuginjärven välillä. Järvien välinen korkeusero on 311 metriä.


title: Lorze

text: Lorzen virtaama vaihtelee vuosien 1935-2008 tietojen perusteella vuosittain melko vähän: joen vuotuinen keskivirtaama alajuoksulla Frauenthalissa - ennen joen yhdistymistä Reussiin - on ollut 7,4 m³/s. Suurin keskivirtaama oli vuonna 1999 (11 m³/s) ja pienin keskivirtaama vuonna 1949 (3,1 m³/s). Lyhyemmän jakson vaihtelu on isompaa: suurin vuorokausikeskivirtaama on mitattu vuoden 2007 elokuussa (38 m³/s) sekä pienin vuoden 1947 syys-lokakuussa (0,65 m³/s).


title: Lorze

text: Lorzen vesistössä on tehty lukuisia muutostöitä, joista merkittävimmät ovat:


title: Vaskijärvi (Yläne)

text: Vaskijärvi on Laajoen valuma-alueeseen kuuluva, Yläneellä Pöytyän kunnassa sijaitseva, noin 70 hehtaarin laajuinen järvi. Se sijaitsee Vaskijärven luonnonpuiston etelälaidalla, hieman yli viiden kilometrin päässä Yläneen keskustaajamasta. Vaskijärvi laskee pienen puron kautta pohjoispuolellaan sijaitsevaan Vähä-Valanen -nimiseen järveen, joka puolestaan laskee Valasojan kautta Elijärveen ja sitä kautta lopulta Laajokeen.


title: Vaskijärvi (Yläne)

text: Vaskijärvi ei nimestään huolimatta sijaitse luonnonpuiston alueella, vaan puiston eteläraja myötäilee järven suohon rajoittuvaa pohjoisrantaa. Järven metsäisellä ja kallioisella etelärannalla on puolestaan runsaasti vapaa-ajan asutusta.


title: Vaskijärvi

text: Vaskijärvi tarkoittaa seuraavia asioita:


title: Meksikonmustarastas

text: Meksikonmustarastas ("Turdus infuscatus") on rastaiden heimoon kuuluva varpuslintu.


title: Meksikonmustarastas

text: Meksikonmustarastasta tavataan Keski-Amerikassa. Lajia esiintyy Meksikossa, Guatemalassa, Hondurasissa ja El Salvadorissa. Lajin populaatioksi arvioidaan 20 000–50 000 yksilöä ja se on luokiteltu elinvoimaiseksi.


title: Taiturirastas

text: Taiturirastas ("Turdus lawrencii") on rastaiden heimoon kuuluva varpuslintu.


title: Taiturirastas

text: Taiturirastasta esiintyy Etelä-Amerikan luoteisosissa. Sitä esiintyy Boliviassa, Brasiliassa, Ecuadorissa, Kolumbiassa, Perussa ja Venezuelassa. Lajin kannan kokoa ei tiedetä, mutta lajia on kuvattu epätavalliseksi ja laikuttaisesti esiintyväksi. Laji on kuitenkin luokiteltu elinvoimaiseksi.


title: Valkokurkkurastas

text: Valkokurkkurastas ("Turdus albicollis") on rastaiden heimoon kuuluva varpuslintu. Se on jaettu 21 alalajiin.


title: Valkokurkkurastas

text: Valkokurkkurastasta tavataan Etelä-Amerikan pohjois- ja itäosissa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


Suomen Ruotujakoinen 3. Oulun Tarkk'ampujapataljoona oli Krimin sodan aikana ruotujakoisuuden pohjalta perustettu pataljoona. Pataljoona perustettiin 15. joulukuuta 1854 ja sen ensimmäinen komppania ja esikunta sijoitettiin Ouluun. Muut komppaniat sijoitettiin Kalajoelle, Kemiin, Raaheen ja myöhemmin Kokkolaan. Pataljoonan ensimmäisenä komentajana toimi everstiluutnantti Georg Fredrik Sundman.


title: Suomen Ruotujakoinen 3. Oulun Tarkk'ampujapataljoona

text: Pataljoonan tarkk'ampujavahvuus oli sodan aikana 600 miestä. Sodan jälkeen 1856 miesvahvuus pudotettiin 400 mieheen ja seuraavana vuonna 320 mieheen. Vuoden 1855 lopulla määrättiin pataljoonalle 160 sotilaan reservi.


text: Oulun komppanian ensimmäisenä päällikkönä toimi oululainen alikapteeni Adolf Willgren. Oulun komppaniaa ja pataljoonan esikuntaa varten vuokrattiin kaksi taloa esikunnalle ja iso sali miehistön majoitukseen. Oulun kaupunki rakennutti Torikadun ja Peltokadun kulmaan maneesin, joka valmistui keväällä 1855. Samoihin aikoihin Kuusiluotoon rakennettiin komppanialle saunarakennus ja leipomo. Valtio osallistui kustannuksiin, mutta suurimman osan niistä maksoi kaupunki. Kaikki pataljoonalle rakennetut tilat on purettu tai muuten tuhoutuneet.


text: Oulun pataljoonan hajottamiskäsky annettiin 21. huhtikuuta 1868 eli pataljoona ehti toimia hieman yli kolmetoista vuotta.


title: Kaakaorastas

text: Kaakaorastas ("Turdus fumigatus") on rastaiden heimoon kuuluva varpuslintu.


title: Kaakaorastas

text: Kaakaorastas on 22–24 cm pitkä. Se on yläpuolelta tummanruskea ja vaaleamman ruskea vatsapuolelta. Eri alalajit eroavat toisistaan höyhenpuvun kirkkauden perusteella. Sukupuolet ovat samannäköiset, mutta nuoret yksilöt ovat väriltään himmeämpiä kuin vanhat.


title: Kaakaorastas

text: Kaakaorastasta esiintyy Etelä-Amerikan pohjoisosissa sekä Brasilian itäosissa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Kaakaorastas

text: Kaakaorastas elää tiheissä metsissä, erityisesti soisilla alueilla ja várzealla.


title: Kaakaorastas

text: Kaakaorastaan pesä on matalalla puussa. Naaras munii kaksi tai kolme munaa, joita se hautoo 12–13 päivää. Poikaset pysyvät pesässä 13 päivää. Laji pesii kerran vuodessa.


title: Kaakaorastas

text: Kaakaorastas etsii ravintonsa pääasiassa maasta ja syö hyönteisiä, erityisesti muurahaisia, muita selkärangattomia ja marjoja.


title: The Legend of Chin

text: The Legend of Chin on amerikkalaisen Switchfoot-yhtyeen debyyttialbumi. Albumi julkaistiin kesäkuussa 1997 pienen -levy-yhtiön kautta.


title: Hammastammi

text: Hammastammi ("Quercus dentata") on pyökkikasveihin kuuluva puu, metsätammen Aasiassa kasvava sukulainen.


title: Hammastammi

text: Se voisi kasvaa 15 metriä korkeaksi, mutta leikataan usein matalammaksi. Nahkeat lehdet ovat 15–30 cm pitkät ja 6–20 cm leveät. Karvaton terho on 1,5–2,2 cm pitkä.


title: Baseballin Euroopan-mestaruuskilpailut 1973

text: Baseballin Euroopan mestaruuskilpailut 1973 pelattiin Haarlemissa, Alankomaissa 30. kesäkuuta - 8. heinäkuuta. Turnaukseen osallistui kuusi joukkuetta, jotka pelasivat aluksi yksinkertaisen sarjan, jonka jälkeen neljä parasta jatkoi otteluita mitalisijoista ja kaksi viimeistä viidennestä sijasta.


text: Keskinäiset ottelut alkulohkosta laskettiin mukaan lopputuloksiin.


text: Keskinäinen ottelu alkulohkosta laskettiin mukaan lopputuloksiin.


text:
Euroopan mestari 1973
10. mestaruus


title: Symmediaaninen piste

text:
Symmediaaninen piste (myös Lemoinen piste tai Greben piste ) on geometriassa kolmion kulmien symmediaanien leikkauspiste. Leikkauspiste on eräs kolmion merkillisestä pisteistä ja se on luetteloitu "Kimberlingin pisteiden luetteloon" tunnuksella formula_1, mutta paljon käytetään myös tunnusta K.
Pisteen trilineaariset koordinaatit ovat formula_2.


title: Symmediaaninen piste

text: Pisteen barysentriset koordinaatit ovat formula_3.Symmediaaneja tutkittiin 1800-luvun lopulla muiden kulmanjakajien ohella. Saksalainen Ernst Grebe huomasi symmediaanien leikkaavan aina toisensa ja julkaisi tuloksen vuonna 1847. Merkillisen pisteen nimesi E. Hain vuonna 1875 Greben pisteeksi. Ranskalainen Emile Lemoine julkaisi joitakin tuloksia antiparalleelisten mediaanien eli symmediaanien ominaisuksita vuonna 1873. Vuonna 1884 J. Neuberg nimesi löydetyn merkillisen pisteen nimeksi Lemoinen pisteeksi. Vaikka pisteen nimenä onkin monissa kielissä Lemoine ja Grebe, tiedetään L'Huilier esitelleen sen jo 1809. Symmediaanin nimen otti käyttöön M. d'Ocagne 1883.


title: Hannu Karjalainen

text: Hannu Karjalainen (s. 1978 Haapavesi) on suomalainen kuvataiteilija. Hän valmistui taiteen maisteriksi Taideteollisen korkeakoulun valokuvataiteen koulutusohjelmasta vuonna 2005. Karjalainen piti ensimmäisen yksityisnäyttelynsä vuonna 2004. Yhteisnäyttelyihin hän on osallistunut vuodesta 2003 lähtien. Vuoden nuoreksi taiteilijaksi Karjalainen valittiin 2009.


title: Hannu Karjalainen

text: Karjalaisen kiinnostus kuvataiteeseen syntyi elokuvan kautta. Kiinnostuksen herätti Michelangelo Antonionin "Blow-Up – erään suudelman jälkeen", jonka hän näki televisiosta 1990-luvun alussa. Myös Andrei Tarkovskin elokuvat ovat olleet hänelle merkittäviä kokemuksia.


title: New Way to Be Human

text: New Way To Be Human on amerikkalaisen Switchfoot-yhtyeen toinen studioalbumi. Albumi julkaistiin maaliskuussa 1999 re:think Recordsin kautta. Tuottajana toimi Charlie Peacock. Tunnetuimmat kappaleet levyllä ovat "New Way To Be Human", "Company Car" ja Muistojen polku -elokuvasta tuttu "Only Hope".


title: Ange Leccia

text: Ange Leccia (s. 19. huhtikuuta 1952 Barrettali, Ranska) on Korsikalla syntynyt ranskalainen nykytaiteilija. Hän työskentelee erityisesti valokuvauksen ja videon parissa. Leccia asuu ja työskentelee Pariisissa ja Korsikalla.


title: Ange Leccia

text: Leccia opiskeli kuvataiteita Panthéon-Sorbonnen yliopistossa. Alkujaan hän harjoitti sekä maalaustaidetta että valokuvausta, mutta suuntautui 1980-luvulla valokuvaukseen ja videoon .


title: Ange Leccia

text: Leccia luennoi Cergy-Pontoisen taidekorkeakoulussa (ENSAPC). Hän myös ohjaa nuorten taiteilijoiden tutkimusta Palais de Tokyo'ssa Pariisissa.


title: Ange Leccia

text: Hänen ensimmäinen elokuvansa oli lyhytfilmi, "Stridura", vuonna 1980. Joulukuussa esitettiin 2004 hänen elokuvansa "Azé", jonka hän teki vuonna 1999. Siinä korostuivat valo- ja äänitehosteet kuten aiemmissa lyhytelokuvissa "Île de beauté" (Kauneuden saari) (1996) ja "Gola" (2000), jotka hän teki yhdessä Dominique Gonzalez-Foersterin kanssa.


title: Ange Leccia

text: Leccia käyttää itse töistään mieluummin asetelma- kuin installaatio-nimitystä, koska se viittaa avoimeen ja väliaikaiseen .


title: Ange Leccia

text: Leccian töitä on esillä useissa kansainvälisissä museoissa (mm. Guggenheim-museo New Yorkissa, Pompidou-keskus Pariisissa, Hiroshiman kaupungin taidemuseo).


title: Ange Leccia

text: Suomessa Ange Leccian töitä on ollut esillä Ars95-taidenäyttelyssä Helsingissä. Artikkeli toimitettu ranskan- ja englanninkielisen Wikipedian (4.5.2013) pohjalta


title: Lea Whittington

text: Lea Whittington (s. 1960 Riverside, Kalifornia) on yhdysvaltalainen kuvataiteilija. Hän käyttää teoksissaan koristeellisten esineiden ja huonekalujen muotoa, useimmiten eurooppalaista sisustustaidetta. Whittington valmistui ensin vaatesuunnittelijaksi ja suuntautui vasta myöhemmin luovaan taiteeseen.


title: Lea Whittington

text: Whittingtonin teos Kananluukattokruunu vuodelta 1995 kuuluu Kiasman kokoelmiin. Hänen töitään on ollut esillä The Breweryn Hausguest-näyttelyssä 2007 Los Angelesissa.


title: Joel Shapiro

text: Joel Shapiro (s. 1941, New York) on yhdysvaltalainen kuvanveistäjä. Hän asuu ja työskentelee New Yorkissa.


title: Joel Shapiro

text: Shapiron teokset ovat tyypillisesti ei-esittäviä tai abstraktin ja esittävän rajamailla häilyviä veistoksia, jotka koostuvat erisuuntaisista, palkkimaisista kappaleista. Hän on käyttänyt teostensa materiaaleina mm. pronssia, puuta ja kipsiä. Hän on esitellyt näyttelyissä myös samantapaiseen geometriaan perustuvia piirroksia. Shapiro on tehnyt useita kymmeniä julkisia taideteoksia eri puolille maailmaa.


title: Joel Shapiro

text: Shapiro aloitti uransa 1960- ja 70-lukujen taitteessa. Hän kertoo tuolloin vaikuttuneensa mm. Robert Morrisin, Richard Serran, Carl Andren ja Donald Juddin veistotaiteesta, jolle on ominaista abstrakti ja pelkistetty, minimalistinen ilmaisu. Myös Shapiron omaa työskentelyä on leimannut kiinnostus materiaalien, rakenteen ja suhteiden tutkimiseen. Uransa alun jälkeen hän on kuitenkin halunnut ottaa etäisyyttä suoranaiseen minimalismiin. Hän korostaa taiteestaan puhuessaan pyrkimystä kokemusten ja tunteiden luomiseen.


title: Joel Shapiro

text: Lukuisat Shapiron veistokset on tulkittavissa pelkistetyiksi ihmishahmoiksi - toisiinsa liitettyjen suorakulmaisten kappaleiden voi hahmottaa esittävän vartaloa ja raajoja. Erityisesti uudemmissa veistoksissa painottuu liikkeen tuntu ja vaikutelma painovoiman uhmaamisesta: värikkäät puukappaleet näyttävät ikään kuin leijuvan ilmassa tai pysähtyneen kesken räjähtävän liikkeen.


title: Joel Shapiro

text: Joel Shapiro Valtion taidemuseon kokoelmissa


title: Maa (vuoden 2001 elokuva)

text:
Maa on vuonna 2001 ensi-iltansa saanut Veikko Aaltosen ohjaama suomalainen dokumenttielokuva. Siinä seurataan maatilojen ja niiden viljelijöiden elämää Elimäellä, Kauhavalla ja Kerimäellä vuodesta 1996 vuoteen 2000. "Maa" kuvaa maaseudun muutosta juuri Euroopan unioniin liittyneessä 1990-luvun lopun Suomessa.
Ohjaajan omin sanoin "Maa" ”yrittää kertoa ihmisistä, jotka ikiaikaisen elämäntavan muuttuessa ja hävitessä jaksavat yrittää pitää kiinni omasta historiastaan. He yrittävät löytää perustan elämänuskolleen työstä, luonnosta, maasta ja Jumalasta”.


title: Maa (vuoden 2001 elokuva)

text: Kerimäellä Auvo ja Riitta Pekkinen pitävät maitotilaa ja harjoittavat kalastusta, Heikki Makkonen metsittää peltonsa ja keskittyy metsänhoitoon ja kalastukseen. Heli ja Osmo Karvinen joutuvat ratkaisemaan tilansa tulevaisuuden. Kauhavalla Jukka ja Kaija Aro uskovat lujasti tilansa kehittämiseen. Susanna Haapoja ja Risto Ranne edustavat nuoria viljelijöitä. Elimäkeläinen Seppo Kujala on syvästi uskonnollinen siemenviljayrittäjä, ja Heini Mäkelä pitää yksin sikatilaa.


title: Työväenluokka (vuoden 2004 elokuva)

text: Työväenluokka on vuonna 2004 ensi-iltansa saanut Veikko Aaltosen ohjaama dokumenttielokuva, jossa seurataan kahden eri sukupolven tehdastyöläisten elämää Imatra Steelin tehtaalla ja valkeakoskelaisella Tervasaaren paperitehtaalla vuosina 2002–2003. elokuvassa esiintyy muun muassa myöhemmin kansanedustajana toiminut pääluottamusmies Jukka Kärnä.


title: Paimenet

text: Paimenet on vuonna 2005 ensi-iltansa saanut Veikko Aaltosen ohjaama dokumenttielokuva. Se kertoo Helsingin Kallion seurakunnan pappien työstä.


title: Paimenet

text: Kati Sinisalon mukaan "Paimenet" on ”hyvin rajattu ja kiinnostava dokumentti. Se ulottuu kuitenkin pappien työn ja ajatusten taltiointia syvemmälle. Parhaimmillaan siitä välittyy jonkinlainen arjen ’pyhyys’. Tutut rituaalit näyttävät oudoilta ja tuoreilta.” Aamulehden Jukka Kangasjärvi suhtautui elokuvaan kriittisemmin: ”Hyvin hitaasti "Paimenet" kasvaa kokokuvaksi seurakunnan sisäänpäinlämpiävyydestä. Seuraamalla rinnakkain papiksi vihittävää, vielä epävarmaa nuorta teologia ja kasvoiltaan kurillista ja äänenkäytöltään jäykkää, kokenutta kappalaisrovastia, kuvastuu heidän välinen eronsa pelottavan johdannollisena. Kirkollisen arvokkuuden elämänmittainen tavoittelu nouseekin elokuvassa niin hallitsevaan osaan, että puhtaasti tunteen tasolla Paimenet on raskas ja ahdistava kuin tavallinen jumalanpalvelus, pidempikin.”


title: Kuuban valloittajat

text: Kuuban valloittajat on vuonna 2005 ensi-iltansa saanut Arto Halosen ohjaama dokumenttielokuva. Se kertoo Kuuban lähihistoriasta vallanpitäjien käytössä olleiden vanhojen amerikkalaisten loistoautojen kautta. Mekaanikko Maximiliano saa tehtäväkseen kunnostaa Che Guevaran vuoden 1960 Chevroletin.


title: Itäisten Salomonsaarten taistelu

text: Itäisten Salomonsaarten taistelu oli toisessa maailmansodassa Yhdysvaltojen ja Japanin välinen meritaistelu, joka käytiin Salomonsaarten itäpuolella olevan Santa Isabel -saaren lähistöllä 24.–25. elokuuta 1942 välisenä aikana.


title: Itäisten Salomonsaarten taistelu

text: Japanilaiset olivat kesällä 1942 ryhtyneet rakentamaan lentokenttää Guadalcanalin saarelle. Yhdysvaltalaiset valtasivat lentokentän elokuun alussa. Itäisten Salomoninsaarten taistelu syntyi, kun japanilaiset lähettivät laivasto-osaston tavoitteenaan karkottaa yhdysvaltalaiset.


title: Itäisten Salomonsaarten taistelu

text: Taistelussa Yhdysvaltain laivaston lentotukialus "USS Enterprise" vaurioitui pahoin ja 20 lentokonetta ammuttiin alas. Keisarillisen Japanin laivasto menetti yhden kuljetusaluksen "Kinryumarun" ja kevyt lentotukialus "Ryūjō" upposi hyökkäyksen seurauksena. Lisäksi lentokoneiden kuljetusalus "Chitose" ja hävittäjä "Jintsu" vaurioituivat pahasti ja 75 lentokonetta ammuttiin alas.


title: Itäisten Salomonsaarten taistelu

text: Taistelu oli liittoutuneiden strateginen voitto, vaikka molemmat osapuolet vetäytyivät alueelta taistelun jälkeen. "USS Enterprise" purjehti Pearl Harboriin korjattavaksi, jonka jälkeen se osallistui Santa Cruzin saarten taisteluun. Alus vaurioitui pahasti myös siinäkin taistelussa. Toinen lentotukialus "USS Saratoga" selvisi vahingoittumatta.


title: Ebba Bohlin

text: Ebba Bohlin (s. 1976) on ruotsalainen nykytaiteilija.


title: Ebba Bohlin

text: Ebba Bohlinin taiteelle ovat tyypillisiä paikkasidonnaiset teokset, jotka muuttavat arkisia ympäristöjä tai näyttelytilan arkkitehtuuria. Toisinaan ne ovat hyvinkin hienovaraisia: teos voi olla kiillotettu alue gallerian lattiassa tai ulkona kallion graniitissa (Teos "1.5 x 2.1573733..."; toteutettu vuosina 2005, 2006, 2008, 2010 ja 2013). Toisissa teoksissaan Bohlin on tuonut näyttelytilaan suuria rakenteita, kuten rakennustelineitä ("Bauwerk I" ja "II", 2008 ja 2009), trailerille nostetun purjeveneen ("Vereiste Häfen am Weissen Meer", 2008) tai kokonaan uuden seinän, joka on naamioitu esittämään moottorin tärisyttämää autolautan kylkeä ("The Turning", 2009).


title: Ebba Bohlin

text: Ebba Bohlin on tehnyt useita julkisia taideteoksia Ruotsissa.


title: Ebba Bohlin

text: Ebba Bohlin on valmistunut taiteen maisteriksi Tukholman Konstfackista vuonna 2008. B.A.-tutkinnon hän suoritti samassa koulussa keramiikka- ja lasitaiteesta (2003). Hän on esitellyt teoksiaan näyttelyissä vuodesta 2005.


title: Ebba Bohlin

text: Ebba Bohlinin ensiesiintyminen Suomessa oli kolmen taiteilijan yhteisnäyttely "Copy, Paste, Add Layer" helsinkiläisessä Galleria Sinnessä keväällä 2013. Hänen teoksensa "Hygge (Homely)" oli puupino, joka näytti jatkuvan ikkunan läpi galleriatilasta kadulle. Tilakokemuksen ja -illuusion lisäksi oleellinen osa teosta oli galleriaan leviävä tuoreen puun tuoksu.


title: Ebba Bohlin

text: Teos synnytti pienimuotoisen taidekeskustelun Helsingin Sanomien yleisönosastossa. Keskiössä oli kysymys, miten puupino galleriassa voi olla taidetta, kun puupinot pihoilla ja teiden varsilla eivät ole. Kuvataidekasvatuksen professori Helena Sederholm liitti omassa puheenvuorossaan teoksen käsitetaiteen perinteeseen. Hän korosti, että teos on tärkeää kokea omassa ympäristössään ja suhteessa esimerkiksi muihin näyttelyn teoksiin: ”taiteesta yksi kuva kertoo yhtä vähän kuin pelkkä ottelutulos 4–3 pallopelin kulusta”.


title: Ebba Bohlin

text: Bohlinin teos "1.5 x 2.1573733…" oli mukana Nykytaiteen museo Kiasman "Kiasma Hits" -näyttelyssä 2013–2014.


title: Pitkin tietä pieni lapsi

text: Pitkin tietä pieni lapsi on vuonna 2005 ensi-iltansa saanut Susanna Helken ja Virpi Suutarin ohjaama suomalainen dokumenttielokuva. Se kertoo suomalaisten ja somalialaisten lasten ystävyydestä, yhteisistä leikeistä ja keskusteluista vantaalaisessa lähiössä vuonna 2004.


title: Proletari

text: Proletari () on taajama ja kaupunkikunta Novgorodin alueen Novgorodin piirissä Venäjällä. Se sijaitsee Bolšaja Niša -joen varrella 30 kilometriä Novgorodista kaakkoon. Taajamassa on 5 100 ja kunnassa 6 100 asukasta (vuonna 2010).


title: Proletari

text: Proletarin kunnan pinta-ala on 319,4 neliökilometriä. Se rajoittuu pohjoisessa Novgorodin piirin Bronnitsan kuntaan, idässä ja etelässä Kresttsyn piiriin sekä lännessä Ilmajärveen. Pinta-alasta 71,1 % on metsää ja 24,0 % maatalousmaata.


title: Proletari

text: Kunta sijaitsee Ilmajärven–Olhavanjoen tasangolla. Sen alueella virtaavat Niša- ja Olšankajoet. Luonnonsuojelualueita ovat Ilmajärven itärannan rauhoitusalue sekä Proletarin ja Nilskon tammimetsät.


title: Proletari

text: Keskustaajaman lisäksi kuntaan kuuluu 15 kylää: Bor, Dorožno, Gostsy, Krasnyje Stanki, Lzen, Nilsko, Osmojevo, Poljany, Povodje, Šabanovo, Sljuzovo, Veisko, Veretje, Zamlenje ja Zaretšje. Kahden-kolmensadan asukkaan paikkakuntia ovat Gostsy, Krasnyje Stanki ja Dorožno.


title: Proletari

text: Nišajoen rannalla sijainnut kylä mainitaan ensimmäisen kerran vuoden 1495 verokirjassa. Vuonna 1885 paikkakunnalle perustettiin posliinitehdas, jonka työläisasutus sai vuonna 1922 nimen Proletari (”Proletaari”). Vuodesta 1931 lähtien sillä oli kaupunkimaisen taajaman status. Vuosina 1941–1963 Proletari oli Mstan piirin keskus. Gostsyn maalaiskunta liitettiin Proletarin kaupunkikuntaan vuonna 2010.


title: Proletari

text: Proletarin kautta kulkee Moskovan ja Pietarin välinen M10-valtatie. Taajamasta on linja-autoyhteys Novgorodiin.


title: Proletari

text: Kunnan tärkeimmät elinkeinot ovat rakentaminen (35,1 %), kauppa (13,7 %) ja julkiset palvelut. 27,2 % työssäkäyvistä työskentelee kunnan ulkopuolella ja 36,5 % työikäisistä ei käy ansiotöissä. Proletarin tärkein yritys posliinitehdas on konkurssitilassa.


title: Proletari

text: Keskustaajaman palveluihin kuuluu kaksi lastentarhaa, keskikoulu, lasten harrastuskeskus ja taidekoulu, ammattikoulu, kulttuuritalo, kaksi kirjastoa, poliklinikka ja piirisairaala, yleinen sauna, posti ja pankki. Eräitä julkisia palveluja on myös Gostsyssa.


title: Proletari

text: Veiskon ja Zamlenjen kylien lähellä on muinaisia asuin- ja hautapaikkoja. Rakennusmuistomerkkeihin kuuluvat Proletarin posliinitehtaan rakennukset sekä Gostsyn, Nilskon, Veretjen ja Zamlenjen vanhat asuintalot. Proletarissa toimii posliinitehtaan museo.


title: Zalutšje

text: Zalutšje () on maalaiskunta ja sen keskuskylä Novgorodin alueen Staraja Russan piirissä Venäjällä. Kylä sijaitsee Lovatin sivujoen Šubinskaja Robjan varrella 50 kilometriä Staraja Russasta kaakkoon. Kylässä on 540 ja kunnassa 1 800 asukasta (vuonna 2011).


title: Zalutšje

text: Zalutšjen kunnan pinta-ala on 1 068,98 neliökilometriä. Se rajoittuu idässä Demjanskin piirin Žirkovon kuntaan, etelässä Marjovon piirin Moisejevon kuntaan, lounaassa Poddorjen piirin Selejevon kuntaan sekä luoteessa Staraja Russan piirin Novoselskin ja Mednikovon kuntiin. Pinta-alasta 81,4 % on metsää ja 15,6 % maatalousmaata.


title: Zalutšje

text: Kunnan alueella virtaavat Lovat, Pola, Starovskaja Robja, Zarobskaja Robja ja Šubinskaja Robja -joet. Kaakkoisnurkassa sijaitsee Dehinojärvi ja laaja suoalue. Luonnonsuojelualueita ovat Starorusskin rauhoitusalue ja Prodolžinon tammimetsikkö.


title: Zalutšje

text: Keskuskylän lisäksi kuntaan kuuluu 43 kylää: Berjozovets, Bolšoje Zasovo, Bor, Budomitsy, Drozdino, Dubki, Gar, Hmeli, Hodyni, Kobylkino, Kokorino, Koloma, Korovittšino, Kukui, Kulakovo, Ljahovitši, Loznitsy, Luka, Matasovo, Mesttsy, Novoselje, Novyje Gorki, Omytškino, Pinajevy Gorki, Pogostištše, Podolžino, Pustoška, Rahlitsy, Ryto, Šelgunovo, Sorokopenno, Šotovo, Srednjaja Lovat, Staraja Peressa, Staryje Gorki, Šubino, Šumilkino, Tšerentšitsy, Velikoje Selo, Verjassko, Zalutšje, Zalutšje-2 ja Zarobje. Zalutšjen ohella suurimmat asutuskeskukset ovat vajaan 200 asukkaan Korovittšino ja Pinajevy Gorki. Neljässä kylässä ei ole lainkaan vakituista asutusta.


title: Zalutšje

text: Lovatin rannalla sijainnut Ljahovitšin pogosta mainitaan vuonna 1134. Myöhemmin seutu muodosti Tšerentšitsyn pogostan. Zalutšjesta tuli Staraja Russan kihlakuntaan kuuluneen volostin keskus vuonna 1890. Vuosina 1927–1961 se oli hallintopiirin keskus. Piirissä harjoitettiin pellavan viljelyä ja maidon tuotantoa sekä puunhankintaa. Toisen maailmansodan aikana alueella käytiin ankaria taisteluja, jotka tuhosivat asutuksen lähes täysin. Korovittšinon ja Pinajevy Gorkin maalaiskunnat liitettiin Zalutšjeen vuonna 2010.


title: Zalutšje

text: Zalutšjen kautta kulkee Jaželbitsyn, Demjanskin, Staraja Russan ja Soltsyn välinen asvaltoitu maantie.


title: Zalutšje

text: Paikallisista elinkeinoista tärkeimmät ovat maa- ja metsätalous (35,7 %) sekä erilaiset palvelut. Zalutšjessa on sahalaitos ja Kulakovossa karjatila. Työvoimasta 52 % työskentelee kunnan ulkopuolella ja 35 % työikäisistä ei käy ansiotöissä (vuonna 2011).


title: Zalutšje

text: Keskuskylän palveluihin kuuluvat lastentarha, keskikoulu, kulttuuritalo, kirjasto, lääkärin vastaanotto, posti ja pankki. Eräitä julkisia palveluja on myös Korovittšinossa ja muissa kylissä. Vähittäiskaupasta vastaa piirin kulutusosuuskunta ja muutama yksityisyrittäjä.


title: Zalutšje

text: Seudulla sijaitsee useita muinaisia asuin- ja hautapaikkoja. Robjan ja Lovatin rannalla on kolme muinaislinnaa. Lisäksi on lukuisia toisen maailmansodan muistomerkkejä ja neuvostosotilaiden hautoja. Muita nähtävyyksiä ovat Ljahovitšin kirkon porttikaari, Pogostištšen kirkon rauniot, Sorokopennon pyhä lähde sekä Tšerentšitsyn lähellä sijaitseva kivennäispitoinen järvi, jonka pohjaa peittää lääkintään käytetty muta. Pinajevy Gorkin eteläpuolella entisen Semjonovon kartanon paikalla on siellä syntyneelle säveltäjä Sergei Rahmaninoville omistettu muistomerkki.


title: Zalutšje

text: Srednjaja Lovatin kylässä toimii lasten kesäleiri.


title: Apinajuttu

text: Apinajuttu on vuonna 2000 ensi-iltansa saanut Esa Illin ohjaama elokuva.


title: Apinajuttu

text: "Apinajutussa" keski-ikäistyvät nuoruuden bändikaverit kokoontuvat harjoittelemaan ja keskustelemaan yhtyeen naisjäsenen häiden alla.


title: Sibelius-kvartetti

text: Sibelius-kvartetti on suomalainen jousikvartetti, joka vuoteen 1933 toimi nimellä Radion jousikvartetti. Vuonna 1927 perustetusta Radio-orkesterista muodostettiin toiminnan monipuolistamiseksi ja loma-aikoja varten kokoonpanoja, joista tunnetuin on ollut vuonna 1931 koottu jousikvartetti. Vuonna 1933 Sibelius ehdotti sille omaa nimeään. Kvartetin toiminta päättyi vuonna 1974.


title: Sibelius-kvartetti

text: Vuodesta 1980 on toiminut Jean Sibelius -kvartetti.


title: Sibelius-kvartetti

text: Muun muassa seuraavat muusikot ovat kuuluneet kvartetin kokoonpanoon:


title: Baseballin Euroopan-mestaruuskilpailut 1975

text: Baseballin Euroopan mestaruuskilpailut 1975 pelattiin Barcelonassa, Espanjassa 25. heinäkuuta - 3. elokuuta. Turnaukseen osallistui kuusi joukkuetta, jotka pelasivat kahdessa lohkossa yksinkertaisen sarjan, jonka jälkeen lohkovoittajat kohtasivat finaalisarjassa ja lohkokakkoset pelasivat pronssimitalista. Alankomaat, joka oli koko Euroopan-mestaruuskisahistorian aikana hävinnyt vain yhden ottelun kärsi nyt kolme tappiota Italialle ja sai tyytyä hopeamitaleihin. Mestaruus oli Italialle toinen, edellinen oli ensimmäisistä Euroopan-mestaruuskilpailuista vuodelta 1954.


text: Pronssia kilpailussa sai Länsi-Saksan joukkue, jolla kisapaikka aukesi vasta ylimääräisessä karsintaottelussa sen jälkeen, kun Belgia oli ilmoittanut jättävänsä kisat väliin.


text:
Euroopan mestari 1975
2. mestaruus


title: Hiienvaaran ampuma-alue

text: Hiienvaaran ampuma-alue on Suomen puolustusvoimien ja rajavartiolaitoksen käytössä oleva ampuma-alue, joka sijaitsee Ilomantsin kunnassa Pohjois-Karjalassa.


title: Hiienvaaran ampuma-alue

text:
Ampuma-alue sijaitsee Hiienvaaran alueella samannimisen vaaran ympärillä ja Koitere-järven luoteispuolella.
Patvinsuon kansallispuisto sijaitsee lähistöllä.


title: Hiienvaaran ampuma-alue

text: Sitä käyttävät etupäässä Pohjois-Karjalan Prikaati lakkauttamiseensa asti ja Pohjois-Karjalan rajavartiosto.


title: Hysteria (täsmennyssivu)

text: Hysteria voi tarkoittaa ainakin seuraavia:


title: Radža

text: Radža tai Rajah (sanskritiksi राजा "rājā-" ’kuningas, hallitsija’) on intialaisen miespuolisen monarkin tai kshatriya-varnan hallitsijan arvonimi. Hallitsijan puolisosta ja naishallitsijasta käytetään nimitystä rani (sanskritiksi राज्ञी rājñī).


title: Hysteria (vuoden 1993 elokuva)

text:
Hysteria on vuonna 1993 ensi-iltansa saanut Pekka Karjalaisen käsikirjoittama ja ohjaama elokuva, joka perustuu Rosa Liksomin ja Kari Pullisen ideoimaan tarinaan. Siinä romanttiselle lomareissulle lähtenyt suomalainen Sam (Sam Huber) päätyy etsimään tyttöystäväänsä Maria ympäri Baltiaa. Mari kuljettaa tärkeitä filmikeloja virolaisen elokuvan filmauspaikalle, mutta salaperäinen Sergei yrittää katkaista pariskunnan matkanteon.
Pääosan esittäjä Sam Huber palkittiin 1994 parhaan debytantin Jussi-palkinnolla suorituksestaan tässä sekä "Ripa ruostuu" -elokuvassa.


title: Sielueläin

text: Sielueläin on yleismaailmallinen käsitys ihmisen sielusta pienenä, nopealiikkeisenä eläimenä. Se voi poistua ihmisestä nukkuessa suun kautta ja kulkea kauaskin. Ihminen kuolee, ellei se palaa. Kuolleen ihmisen sielueläin voi jäädä elämään omaa elämäänsä. Usein sielueläintä kuvataan linnun muodossa sielulintuna, esimerkiksi kyyhkysenä.


title: Hobitti – Smaugin autioittama maa

text: Hobitti – Smaugin autioittama maa ("The Hobbit: The Desolation of Smaug") on vuonna 2013 ensi-iltansa saanut toinen osa Peter Jacksonin ohjaamasta "Hobitti"-elokuvatrilogiasta, joka pohjautuu J. R. R. Tolkienin fantasiaromaaniin "Hobitti eli sinne ja takaisin". Se on elokuvan "Odottamaton matka" jatko-osa ja sitä seuraa elokuva "Viiden armeijan taistelu". Kolme elokuvaa yhdessä edeltävät Jacksonin "Taru sormusten herrasta" -elokuvatrilogiaa.


title: Hobitti – Smaugin autioittama maa

text: Elokuva jatkaa siitä mihin "Odottamaton matka" päättyi. Hobitti Bilbo Reppuli (Martin Freeman) matkustaa Gandalf Harmaan (Ian McKellen) ja 13 kääpiön kanssa Thorin Tammikilven (Richard Armitage) johtamana kohti Ereboria läpi Synkmetsän ja Esgarothin kohdatakseen lohikäärme Smaugin (Benedict Cumberbatch).


title: Hobitti – Smaugin autioittama maa

text: Jackson käsikirjoitti elokuvan myös "Taru sormusten herrasta" -elokuvia käsikirjoittaneiden Fran Walshin ja Philippa Boyensin kanssa sekä Guillermo del Toron kanssa, jonka piti alun perin ohjata "Hobitti"-elokuvatrilogia. Elokuvassa näyttelevät myös Evangeline Lilly, Lee Pace, Luke Evans, Ken Stott, James Nesbitt ja Orlando Bloom.


title: Hobitti – Smaugin autioittama maa

text: "Smaugin autioittama maa" sai ensi-iltansa Los Angelesissa 2. joulukuuta 2013. Suomessa ensi-ilta oli 11. joulukuuta 2013.


title: Hobitti – Smaugin autioittama maa

text: Elokuva alkaa takaumalla, jossa kääpiö Thorin Tammikilpi (Richard Armitage) ja velho Gandalf Harmaa (Ian McKellen) tapaavat Briissä Pomppivan Ponin majatalossa vuotta ennen elokuvien tapahtumia. Gandalf suostuttelee Thorinin etsimään retkikuntaansa neljännentoista jäsenen, jonka tehtäväksi tulee noutaa lohikäärme Smaugin (Benedict Cumberbatch) valtaamasta Ereborista sen arvokkain esine, Arkkikivi.


title: Hobitti – Smaugin autioittama maa

text: Takauman jälkeen elokuva palaa siihen, mihin ensimmäinen elokuva päättyi: retkikunta on saapunut Otavankalteelle ja suuntaa kohti itää örkit kannoillaan. Retkikunnan "voro", hobitti Bilbo Reppuli (Martin Freeman), huomaa, että heitä ajaa takaa myös valtava karhu. Karhu paljastuu nahanvaihtajaksi nimeltä Beorn (Mikael Persbrandt), joka Gandalfin vakuuttelemana suostuu antamaan kääpiöille yösijan. Retkikuntaa jahdannut örkkipäällikkö Azog Turmelija (Manu Bennett) saa Dol Guldurissa Noidalta uuden tehtävän ja jättää kääpiöiden jahtaamisen poikansa Bolgin (Lawrence Makoare) tehtäväksi. Aamulla Gandalf jättää retkikunnan, mutta saattaa sitä ennen Bilbon ja kääpiöt Synkmetsän laidalle ja neuvoo heitä olemaan poikkeamatta polulta ja odottamaan häntä Ereborin luona.


title: Hobitti – Smaugin autioittama maa

text: Matkan aikana kääpiöt kuitenkin eksyvät polulta ja joutuvat hämähäkkien kynsiin, mutta Bilbo onnistuu pelastamaan heidät sormuksensa sekä miekkansa avulla, jonka nimeää "Piikiksi". Sitten paikalle saapuvat Legolasin (Orlando Bloom) ja Taurielin (Evangeline Lilly) johtama metsähaltiajoukko, joka vie nämä kuningas Thranduilin (Lee Pace) eteen, joka tarjoaa retkikunnalle apuaan. Thorin on yhä katkera haltioille kansansa auttamatta jättämisestä, jolloin Thranduil käskee vangita kääpiöt tyrmiin. Bilbo kuitenkin vapauttaa heidät ja he pakenevat jokea pitkin tynnyreissä. Paon aikana Bolgin joukot hyökkävät Synkmetsään. Kun Thranduil kuulee vihollisesta, jota ne palvelevat, hän sulkee valtakuntansa ulkopuolisilta. Tauriel kuitenkin päättää lähteä kääpiöiden avuksi ja vastahakoinen Legolas lähtee mukaan. Samaan aikaan Gandalf ja Radagast Ruskea (Sylvester McCoy) saavat tutkimusretkellään selville, että Nazgûlien haudat on murrettu auki ja ne ovat päässeet vapauteen. Tutkiessaan lisää Gandalf saa vastaansa Azogin örkkeineen purettuaan Dol Guldurin voimakentät.


title: Hobitti – Smaugin autioittama maa

text: Thorinin retkikunta tapaa miehen nimeltä Bard (Luke Evans), joka salakuljettaa heidät järvikaupunki Esgarothiin. Thorin lupaa kaupungin Isännälle (Stephen Fry) osan aarteista, jos nämä auttavat heitä. Kääpiöt saavat myös tietää Bardin olevan Girionin, Laakson kaupungin viimeisen kuninkaan jälkeläinen. Bolgin ampuman Morgulin nuolen myrkyttämä Kíli joutuu jäämään Esgarothiin Fíli, Óin ja Bofur mukanaan.


title: Hobitti – Smaugin autioittama maa

text: Ereborin juurella retkikunta löytää kartassa mainitun salaisen sisäänkäynnin ja Bilbo lähetetään etsimään Arkkikiveä, mutta tuleekin herättäneeksi Smaugin. Bard aavistaa Smaugin heräämisen ja ottaa esiin Mustan nuolen, ainoan Smaugiin tehoavan aseen. Mutta Isännän käskystä Bard pidätetään ja Bardin poika, Bain (John Bell), piilottaa nuolen. Kaupunkiin salaa tulleet Bolgin joukot hyökkäävät sinne jääneiden kääpiöiden kimppuun, mutta Legolas ja Tauriel saapuvat apuun. Tauriel onnistuu parantamaan Kílin ja Legolas taistelee Bolgia ja muita örkkejä vastaan. Taistelun jälkeen Legolas lähtee hevosella Bolgin perään, joka ratsastaa hukallaan pois Esgarothista.


title: Hobitti – Smaugin autioittama maa

text: Gandalf joutuu Sauroniksi paljastuneen Noidan vangiksi ja katsoo, kun tämä lähettää Azogin johtaman örkkiarmeijan Ereboria kohti. Samaan aikaan Smaug jahtaa retkikuntaa Ereborilla. Bilbo ja kääpiöt yrittävät surmata Smaugin hukuttamalla tämän sulaan kultaan. Smaug pääsee kuitenkin ulos vuoresta ja lentää kohti Esgarothia aikoen tuhota sen rangaistakseen sen asukkaita kääpiöiden auttamisesta. Bilbo katsoo kauhuissaan mitä hän ja kääpiöt olivat saaneet aikaan.


title: Hobitti – Smaugin autioittama maa

text: Elokuvan sävellyksistä vastaa Howard Shore ja elokuvan tunnuskappale on Ed Sheeranin esittämä "I See Fire".


title: Hobitti – Smaugin autioittama maa

text: Suomessa elokuva sai ensi-iltansa keskiviikkona 11. joulukuuta. Se tuotti viitenä ensimmäisenä päivänään yhteensä 1 615 056 euroa, mikä on kaikkien aikojen suurin viiden päivän avaustulos Suomessa. Katsojia elokuva keräsi tuona aikana yhteensä 138 248. Aiempaa ennätystä piti hallussaan "007 Skyfall", joka keräsi ensi-iltaviikonloppunaan ennakkonäytökset mukaan lukien yhteensä 1 597 119 euroa. Suomen elokuvasäätiön mukaan elokuvan kävi katsomassa 446 000 katsojaa vuoden 2014 loppuun mennessä.


title: Toimivalta (sopimusoikeus)

text: Toimivalta sopimusoikeudessa määrittää sitä, kuinka laaja oikeus sitoumusten tekemiseen henkilöllä on toisen puolesta.


title: Toimivalta (sopimusoikeus)

text: Toimivalta liittyy toisen edustamiseen tai toimeksiantojen suorittamiseen.


title: Toimivalta (sopimusoikeus)

text: Edustajan toimivalta () määräytyy sen mukaan, mitä päämiehen ja edustajan välillä on asiasta sovittu. Toimivalta määrittää sitä, kuinka laaja oikeus sitoumusten tekemiseen edustajalla on suhteessa valtuuttajaan (päämieheen). Toimivaltarajoitukset vaikuttavat valtuuttajan ja valtuutetun välillä, ja ne eivät usein ole sopimuskumppanien tiedossa.


title: Toimivalta (sopimusoikeus)

text: Toimivalta on suppeampi käsite kuin kelpoisuus. Jos edustaja ylittää toimivaltansa, mutta ei ylitä kelpoisuuttaan, hän rikkoo päämiehen antamia ohjeita. Jos valtuutettu tehdessään oikeustoimen on toiminut vastoin valtuuttajan hänelle antamia ohjeita, ei oikeustoimi sido valtuuttajaa, jos kolmas henkilö tiesi tai hänen olisi pitänyt tietää, että valtuutettu ylitti toimivaltansa.


title: Toimivalta (sopimusoikeus)

text: Toimivallasta on kyse myös silloin, kun toimeksisaaja hoitaa toimeksiantajan asioita toimeksiannon perusteella.


title: Toimivalta (sopimusoikeus)

text: Kelpoisuuden ja toimivallan ero liittyy niihin oikeusvaikutuksiin, joita seuraa jommankumman ylittämisesta. Oikeustoimi ei sido päämiestä, jos edustaja on sen tehdessään ylittänyt kelpoisuutensa; oikeustoimi on toisin sanoen pätemätön kaikkia kohtaan. Toimivallan ylittäminen siten, että edustaja pysyy kelpoisuutensa sisällä, on sen sijaan menettelyvirhe, jonka vaikutuksia arvoidaan erikseen sekä päämiehen ja sopimuskumppanin että päämiehen ja edustajan suhteessa. Päämiehen ja sopimuskumppanin välisen oikeustoimen pätevyyden arvioinnissa on ratkaisevaa sopimuskumppanin vilpitön mieli. Ellei sopimuskumppani tiennyt eikä hänen olisi pitänytkään tietää edustajan toimivallan ylittämisestä, sopimus sitoo päämiestä. Toisaalta päämiehen ja edustajan suhteessa edustaja voi joutua vahingonkorvausvelvolliseksi toimivallan ylittämisen aiheuttamasta haitasta.


title: Toimivalta (sopimusoikeus)

text: Esimerkkinä asiasta on valtuutus, jossa valtuuttaja (päämies) valtuuttaa edustajansa myymään jonkun tietyn esineen, ja tämä kelpuutus kirjataan valtakirjaan, minkä lisäksi päämies antaa edustajalle suullisen toimiohjeen, jossa kielletään esineen myyminen alle tietyn vähimmäishinnan. Edustajalla on näin kelpoisuus myydä esine, mutta hänen toimivaltaansa on rajoitettu kauppahinnan osalta. Jos edustaja myy toisen esineen kuin on yksilöity valtakirjassa, hän ylittää kelpoisuutensa ja kauppa on kokonaan pätemätön. Jos edustaja taasen myy sovitun esineen alle määrätyn vähimmäishinnan, hän ylittää toimivaltansa. Tällöin kauppa sitoo päämiestä, mikäli ostaja on ollut vilpittömässä mielessä eli toisin sanoen ei ole tiennyt edustajalle annetusta ohjeesta.


title: Tarharastas

text: Tarharastas ("Turdus grayi") on rastaiden heimoon kuuluva varpuslintu.


title: Tarharastas

text: Tarharastasta tavataan Väli-Amerikassa ja Etelä-Amerikan luoteisosissa. Laji on luokiteltu elinvoimaiseksi.


title: Sähköaita (laidun)

text: Sähköaita on laitumen rajaamiseksi rakennettu aita, joka estää tuotantoeläimen karkaamisen laitumen ulkopuolelle. Sen teho perustuu langassa kulkevaan sähkövirtaan. Virta aitaan saadaan joko sähköpaimenesta tai aurinkokennosta. Eläimen koskettaessa aitaa, se saa lievän sähköiskun ja oppii välttämään sitä. Suomessa sähköaitaa ryhdyttiin laiduntamisessa kokeilemaan laidunyhdistyksen aloitteesta vuonna 1939, mutta varsinaisesti se otettiin käyttöön Talvisodan jälkeen, jolloin puolustuslaitos keräsi maatiloilta lähes kaiken ylimääräisen piikkilangan, eikä uutta ollut saatavilla tilalle. 1940-luvulla sähköaita alkoi nopeasti yleistyä tehokkuutensa ja edullisuutensa johdosta. Sähköaitaa voidaan käyttää lehmien ja hevosten laiduntamisessa aukeilla laitumilla, lähinnä pelloilla ja raivatuilla hakamailla.


title: Pilvimetsärastas

text: Pilvimetsärastas ("Turdus plebejus") on rastaiden heimoon kuuluva varpuslintu.


title: Pilvimetsärastas

text: Pilvimetsärastasta esiintyy Meksikossa ja Keski-Amerikassa. Lajin populaation kooksi arvioidaan 50 000−500 000 yksilöä ja se on luokiteltu elinvoimaiseksi.


title: Suuri paraati

text: Suuri paraati () on King Vidorin ohjaama yhdysvaltalainen mykkäelokuva, joka sai ensi-iltansa vuonna 1925. "Suuri paraati" on genreltään romanttinen sotadraama ja sitä pidetään nykyään sotaelokuvan klassikkona. Elokuvan pääosissa ovat John Gilbert ja Renée Adorée. Muissa rooleissa esiintyvät muun muassa Hobart Bosworth, Claire McDowell, Claire Adams ja Tom O’Brien. "Suuri paraati" kertoo rakkaustarinasta ensimmäisen maailmansodan keskellä. Elokuva kertoo joutilaasta rikkaasta nuoresta miehestä, joka liittyy Yhdysvaltain maavoimiin. Hänet lähetetään Ranskaan rintamalle. Hän ystävystyy kahden työväenluokkaan kuuluvan miehen kanssa, kokee asemasodan kauhut ja rakastuu ranskalaiseen tyttöön.


title: Suuri paraati

text: "Suuri paraati" oli uraauurtava sen sodanvastaisuuden takia. Se ei ylistä sotaa tai menetettyjä ihmishenkiä. "Suuri paraati" on vaikuttanut voimakkaasti kaikkiin myöhempiin sotaelokuviin, erityisesti Lewis Milestonen vuoden 1930 elokuvaan "Länsirintamalta ei mitään uutta". "Suuri paraati" työnsi sotagenren uuteen nousuun ja nosti sen uudelle tasolle.


title: Suuri paraati

text: "Suuri paraati" oli yksi 1920-luvun suurimmista menestyselokuvista ja yksinään vuoden 1925 suurin kassamagneetti. Elokuvaa esitettiin joissakin suurimmissa kaupungeissa jatkuvasti yli vuodenkin putkeen. Valtava menestys lujitti Metro-Goldwyn-Mayerin asemaa Hollywoodin johtavana studiona ja nosti kertaheitolla Vidorin kuuluisuuteen ja MGM:n merkittävämmäksi ohjaajaksi. "Suuri paraati" teki myös pääosissa olevista John Gilbertistä ja Renée Adoréesta supertähtiä. Adoréelta kuitenkin diagnosoitiin pian tuberkuloosi, johon hän kuoli vain muutama vuosi myöhemmin.


title: Suuri paraati

text: "Suuri paraati" lopulta tuotti 18–22 miljoonaa dollaria maailmanlaajuisesti. Joskus "Suurta paraatia" julistetaan mykän elokuvan aikakauden menestyneimpänä elokuvana, vaikka tämä titteli kuuluu D. W. Griffithin "Kansakunnan synnylle" (1915).


title: Suuri paraati

text: Vuonna 1992 "Suuri paraati" valittiin ”kulttuurisesti, historiallisesti tai esteettisesti merkittävänä” elokuvana säilytettäväksi Yhdysvaltain kongressin kirjaston National Film Registryssä.


title: Suuri paraati

text:
Keväällä vuonna 1917 ensimmäinen maailmansota tärisyttää Eurooppaa. Pian sota saavuttaa siihen liittyvän Yhdysvallat. Sota vie mukanaan hiljaiselon ja taisteluihinsa nuoria miehiä kauas valtameren taakse. Myös varakkaan teollisuuspohatan poika, nuori mies nimeltä James ”Jim” Apperson (John Gilbert), jättää lopulta taakseen huolettoman joutilaan elämänsä. Hän ei ollut aluksi kiinnostunut sodasta, mutta päättää liittyä armeijaan, kun suurin osa hänen ystävistäkin oli liittynyt. Koulutusaikana Jim tutustuu kahden työväenluokkaan kuuluvan nuorukaisen, ”Bull” O’Haran (Tom O’Brien) ja ”Slim” Jensenin (Karl Dane), kanssa. Nuorukaisten tie vie Pohjois-Ranskaan, Champillonin pikkukylään. Tällöin Jim rakastuu erääseen ranskalaistyttöön, Melisandeen (Renée Adorée). Kolmikosta tulee erottamattomat ja uljaina he käyvät kohti sotaa, joka on täynnä taistelutantereiden kauhua, mutaisia juoksuhautoja, kuolevia kanssakävijöitä ja huolta rakkaimpien selviämisestä.
Ohjaaja King Vidor halusi tehdä elokuvansa ilman 1910-luvun sotapropagandaa ja patriotismia, joten hän tilasi elokuvatarinan sotaveteraani Laurence Stallingsilta. Sodassa palvellut Stallings tiesi, millaista sodankäynti konkreettisesti oli ollut. Vidor, Stallings ja Harry Behn laativat sittemmin käsikirjoituksen Stallingsin romaanin "Plumes" (1925) pohjalta. Elokuvan tuotti ohjaaja Vidor ja Irving Thalberg studio Metro-Goldwyn-Mayerille, joka myös toimi elokuvan levittäjänä.


title: Suuri paraati

text: "Suuri paraati" kuvattiin Metro-Goldwyn-Mayerin studioilla Kalifornian Culver Cityssä, Los Angelesissa ja Texasin San Antoniossa 245 000–382 000 dollarin budjetilla.


title: Suuri paraati

text: "Suuri paraati" sai ensimmäisen ensi-iltansa kotimaassaan Yhdysvalloissa Kalifornian Los Angelesissa 5. marraskuuta 1925. Maanlaajuiseen teatterilevitykseen elokuva pääsi 19. marraskuuta 1925 New Yorkissa, missä elokuvaa esitettiin melkein kahden vuoden ajan. Suomessa elokuva sai ensi-illan 24. tammikuuta vuonna 1927. Elokuva sai uusintaensi-illan 10. syyskuuta 1927 Yhdysvalloissa ja 1. tammikuuta 1933 Suomessa. Lisäksi elokuva esitettiin Sodankylän elokuvajuhlilla 16. kesäkuuta 2007.


title: Suuri paraati

text: "Suuri paraati" oli yksi 1920-luvun suurimmista menestyselokuvista ja yksinään vuoden 1925 suurin kassamagneetti. Elokuva tuotti ensimmäisen julkaisunsa aikana 4 990 000 dollaria Pohjois-Amerikassa ja 1 141 000 ulkomailla 382 000 dollarin budjetista. Elokuvaa esitettiin joissakin suurimmissa kaupungeissa jatkuvasti yli vuodenkin putkeen. "Suuri paraati" lopulta tuotti 18–22 miljoonaa dollaria maailmanlaajuisesti. Ilmestyessään "Suuri paraati" sai ylistävät arvostelut kriitikoilta.


title: Suuri paraati

text: Vuonna 1925 tuottaja Irving Thalberg voitti "Photoplay"-elokuvalehden "Kunniamitalin". Ohjaaja Vidor voitti vuonna 1983 vuoden kuolemansa jälkeen San Sebastiánin elokuvajuhlilta OCIC-palkinnon kunnianosoituksena.


title: Suuri paraati

text: Internet Movie Databasessa elokuvalla on 8,0 tähteä kymmenestä, mikä perustuu yli 3 500 käyttäjän arviointiin. Elokuvalla on Rotten Tomatoes -sivustolla täyden sadan prosentin "tuore" arvosana, joka perustuu viiteen arvosteluun.


title: Suuri paraati

text: "Suuri paraati" kunnostettiin ja julkaistiin videolle 8. marraskuuta 1988 osana "MGM and British television Thames Silents" -projektia. "Suuri paraati" lukeutuu Steven Jay Schneiderin toimittamaan kirjaan "1001 elokuvaa jotka jokaisen on nähtävä edes kerran eläessään" (2003).


title: Jussi Hietanen

text: Elis Johannes ”Jussi” Hietanen (29. maaliskuuta 1903 Tampere – 19. elokuuta 1941 Kiestinki) oli suomalainen kuvanveistäjä, jonka päätyö on Tampereen Kalevankankaan hautausmaalla sijaitseva punaisten hautamuistomerkki. Hän oli myös itse punakaartilainen, ja oli sisällissodan jälkeen vangittuna Tampereen vankileirillä vain 15 vuoden ikäisenä.


title: Jussi Hietanen

text: Sisällissodan jälkeen juoksupoikana työskennellyt Hietanen opiskeli kuvanveistoa vuodesta 1923 Väinö Richard Rautalinin ja 1924–1926 Evert Porilan johdolla. Hänen teoksiaan oli ensi kertaa esillä näyttelyssä vuonna 1923 Tampereella. Vuosina 1934–1935 hän opiskeli Suomen Taideyhdistyksen piirustuskoulussa.


title: Jussi Hietanen

text: Syksyllä 1940 Tampereen työväenjärjestöjen muistomerkkitoimikunta tilasi Hietaselta suunnitelmat Kalevankankaalle pystytettävään punaisten muistomerkkiin, joka paljastettiin helatorstaina toukokuussa 1941. Hänen muita töitään ovat Ikaalisten sankaripatsas sekä Messukylän vuonna 1918 kaatuneiden muistomerkki, jonka Viljo Savikurki valmisti 1945 Hietasen luonnosten pohjalta.


title: Jussi Hietanen

text: Hietanen kaatui jatkosodan hyökkäysvaiheessa Kiestingissä, ja hänet on myös itse haudattu Kalevankankaan hautausmaalle. Jussi Hietasen poika oli useita patsaita Tampereelle toteuttanut kuvanveistäjä Unto Hietanen.


title: Valkokaulusrastas

text: Valkokaulusrastas ("Turdus albocinctus") on rastaiden heimoon kuuluva varpuslintu.


title: Valkokaulusrastas

text: Valkokaulusrastasta tavataan Bhutanissa, Kiinassa, Intiassa, Nepalissa, Bangladeshssa ja Myanmarissa. Lajin kannan kokoa ei tiedetä, mutta sitä on kuvattu paikallisesti yleiseksi ja se on luokiteltu elinvoimaiseksi.


title: Ryan Zapolski

text: Ryan Patrick Zapolski (s. 11. marraskuuta 1986 Erie, Pennsylvania, Yhdysvallat) on yhdysvaltalainen jääkiekkomaalivahti, joka pelaa KHL-joukkue Jokereissa. Hän torjuu perhostyylillä.


title: Ryan Zapolski

text: Zapolski pelasi vuodet 2005–2007 NAHL-joukkue Mahoning Valley Phantomsissa. Hänellä oli jälkimmäisellä kaudellaan 2006–2007 liigan paras torjuntaprosentti (92,9%) ja Zapolski valittiin ensimmäiseen tähdistökentälliseen. Vuodet 2007–2011 hän kävi Mercyhurst College. Zapolski toimi ensimmäisellä yliopistokaudellaan 2007–2008 joukkueen kakkosmaalivahtina Matt Lundinille, mutta kaudella 2008–2009 hän nousi Lundinin ohi Mercyhurstin ykkösmaalivahdiksi ja kantoi suurimman osan joukkueen torjuntavastuusta.


title: Ryan Zapolski

text: Kaudella 2009–2010 Zapolski valittiin AHA:n konferenssin kolmanteen ja kaudella 2010–2011 konferenssin toiseen tähdistökentälliseen. Hän siirtyi viimeisen yliopistokautensa päätteeksi, huhtikuussa 2011 ECHL-joukkue Florida Everbladesiin, jossa Zapolski pelasi yhden playoff-ottelun.


title: Ryan Zapolski

text: Yliopistovuosiensa jälkeen Zapolski pelasi kaksi seuraavaa kautta ECHL:ssä, jossa hän edusti tuona aikana peräti viittä eri seuraa torjuen niistä neljässä. Kaudella 2011–2012 Zapolski puki päälleen Stockton Thunderin, Kalamazoo Wingsin, Toledo Walleyen ja Gwinnett Gladiatorsin paidan pelaten yhteensä 15 runkosarjaottelua. Kaudella 2012–2013 hän jatkoi Gladiatorsissa, mutta Zapolski siirtyi kuitenkin lokakuussa 2012 South Carolina Stingraysiin, jossa hän pelasi loppukautensa. Zapolski pelasi varsinaisen tulokaskautensa ECHL:ssä saaden tililleen yhteensä 40 runkosarjaottelua. Hän pelasi liigassa huippukauden saavuttaen koko liigan arvokkaimman pelaajan (CCM U+ Most Valuable Player), vuoden tulokkaan (CCM Rookie of the Year) ja parhaan maalivahdin tittelin (Reebok Goaltender of the Year). Zapolski valittiin ECHL:n ensimmäiseen tähdistökentälliseen, tulokkaiden tähdistökentälliseen sekä kahdesti liigan kuukauden ja kolmesti viikon pelaajaksi. Hän pelasi myös ECHL:n tähdistöottelussa.


title: Ryan Zapolski

text: Zapolskilla oli kaudella 2012–2013 myös ECHL:n paras torjuntaprosentti (94,2%) ja päästettyjen maalien keskiarvo (1.64), jotka ovat molemmat liigan kaikkien aikojen ennätyksiä. Zapolski esiintyi kauden aikana myös lainalla AHL:ssä Wilkes-Barre/Scranton Penguinsin ja Milwaukee Admiralsin luukkuvahtina, mutta ei saanut kummassakaan joukkuessa otteluita tililleen.


title: Ryan Zapolski

text: Kaudeksi 2013–2014 Zapolski siirtyi 1+1-vuotisella ja try-outin sisältäneellä sopimuksella SM-liigajoukkue Rauman Lukkoon. Hänen koejaksonsa tuotti loppukauden sopimuksen marraskuun maaottelutauolla. Zapolskin kausi oli lopulta hyvin nousujohteinen. Hän torjui kauden aikana Lukolle 30 voittoa varsinaisella peliajalla sekä seitsemän nollapeliä. Zapolski nousi 28. voitollaan Lukon seurahistorian kaikkien aikojen eniten yhdessä kaudessa voittoja torjuneeksi maalivahdiksi ohi Tom Draperin ja Boris Roussonin. Hän nousi myös seitsemännellä nollapelillään joukkueen kaikkien aikojen eniten nollapelejä torjuneeksi maalivahdiksi Draperin ohi. Zapolski palkittiin SM-liigan helmikuun 2014 kuukauden pelaajana. Hän voitti kauden päätteeksi SM-pronssia. Huhtikuussa 2014 Zapolski teki vuoden mittaisen jatkosopimuksen Lukon kanssa. Myös kaudella 2014–2015 hän torjui runkosarjassa seitsemän nollapeliä. Tammikuussa 2015 Zapolski teki Lukon kanssa taas vuoden jatkosopimuksen.


title: Ryan Zapolski

text: Zapolski torjui kaudella 2015–2016 runkosarjassa kymmenen nollapeliä. 3. helmikuuta 2016 vieraissa Espoo Bluesia vastaan hän torjui SM-liigauransa 23. nollapelinsä runkosarjassa ja nousi Tim Thomasin ohi SM-liigan kaikkien aikojen eniten nollapelejä runkosarjassa torjuneeksi ulkomaalaismaalivahdiksi. Zapolski torjui seuraavan ja runkosarjan viimeiseksi jääneen nollapelinsä 27. helmikuuta 2016 Oulun Kärppiä vastaan, jolloin hän nousi 24. nollapelilillän Lukon seurahistorian eniten nollapelejä runkosarjassa torjuneeksi maalivahdiksi Petri Vehasen ohi. Zapolski oli kauden päätteeksi ehdola SM-liigan parhaalle maalivahdille myönnettävän Urpo Ylönen -palkinnon voittajaksi, mutta palkinnon vei lopulta kuitenkin HIFK:n Ville Husso.


title: Ryan Zapolski

text: Kaudeksi 2016–2017 Zapolski siirtyi kaksivuotisella sopimuksella KHL-joukkue Jokereihin. Hän nousi joukkueen pääasialliseksi vastuunkantajaksi ja torjui 40 pelaamassaan runkosarjaottelussa viisi nollapeliä. Zapolski valittiin vuoden 2017 vaihteessa KHL:n viikon maalivahdiksi. Kauteen 2017–2018 hän lähti Karri Rämön aisaparina. Zapolskin asema lähtökohtaisena ykkösmaalivahtina vankistui kuitenkin syyskauden mittaan Rämön oltua pitkään sivussa koko syys- ja lokakuun ajan. 17. lokakuuta 2017 ottelussa Ak Bars Kazania vastaan hän rikkoi Jokereiden seurahistorian nollaputkiennätyksen, joka oli Tim Thomasin (228.41 minuuttia) hallussa SM-liigasta kaudelta 2004–2005. Zapolski piti joukkueensa maalin puhtaana kaikkiaan 245.36 minuutin ajan, kunnes Ak Barsin Jiří Sekáč onnistui yllättämään hänet. Zapolski torjui lopulta eniten nollapelejä (9) KHL:n runkosarjassa. Hänet valittiin myös liigan viikon maalivahdiksi lokuussa 2017 ja tammikuussa 2018 sekä KHL:n lokakuun parhaaksi maalivahdiksi. Zapolski valittiin kauden aikana myös un. Joulukuussa 2017 hän teki Jokereiden kanssa kaksivuotisen jatkosopimuksen.


title: Ryan Zapolski

text:
Zapolski edusti Yhdysvaltoja Pyeongchangin olympiakisoissa 2018, jolloin hän toimi joukkueen vastuunkantajana koko turnauksen ajan.
Zapolski pelasi myös Deutschland Cupissa vuosina 2013, 2015 ja 2017, joista ensimmäinen turnaus päättyi voittoon.


title: Ryan Zapolski

text: Zapolski on SM-liigan kaikkien aikojen eniten nollapelejä (24) runkosarjassa torjunut ulkomaalaismaalivahti sekä Lukon seurahistorian kaikkien aikojen eniten nollapelejä runkosarjassa torjunut maalivahti.


title: Lavertajarastas

text: Lavertajarastas ("Turdus assimilis") on rastaiden heimoon kuuluva varpuslintu.


title: Lavertajarastas

text: Lavertajarastasta tavataan Meksikossa, Keski-Amerikassa ja Etelä-Amerikan luoteisosissa. Lajin populaatioksi arvioidaan 500 000−5 000 000 yksilöä ja se on luokiteltu elinvoimaiseksi.


title: Sievers

text: Sievers on saksalaisperäinen sukunimi muun muassa seuraavilla henkilöillä:


title: Cal Heeter

text: Calvin ”Cal” Heeter (s. 2. marraskuuta 1988 St. Louis, Missouri) on yhdysvaltalainen jääkiekkoilija, pelipaikaltaan maalivahti.


title: Cal Heeter

text: Heeter pelasi vuodet 2006–2008 juniorisarja NAHL:ssä, joukkueinaan Wichita Falls Wildcats ja St. Louis Bandits, ja vuodet 2008–2012 yliopistosarja CCHA:ssa, joukkueenaan Ohion osavaltionyliopiston Buckeyes. Hän oli voittamassa vuonna 2008 NAHL:n mestaruutta Robertson Cupia.


title: Cal Heeter

text: Heeter teki maaliskuussa 2012 vapaana pelaajana kaksivuotisen sopimuksen NHL-seura Philadelphia Flyersin kanssa. Hän pelasi ensimmäisen ammattilaiskautensa suurimmaksi osaksi Flyersin farmijoukkueessa Adirondack Phantomsissa AHL:ssä, 32 ottelua torjuntaprosenttinaan 90,8 ja päästettyjen maalien keskiarvonaan 2,92. Hän pelasi kauden aikana myös kahdeksan ottelua Trenton Titansissa ECHL:ssä.


title: Cal Heeter

text: Heeter valittiin Yhdysvaltain joukkueeseen jääkiekon maailmanmestaruuskilpailuihin 2013. Hän oli joukkueen kolmosmaalivahti, eikä pelannut turnauksessa yhtään ottelua. Yhdysvallat sijoittui turnauksessa kolmanneksi voitettuaan pronssiottelussa Suomen.


title: Samson Kimobwa

text: Samson Kimobwa (15. syyskuuta 1955 Bomet, Kenian kruununsiirtomaa, Brittiläinen imperiumi – 16. tammikuuta 2013 Nairobi) oli kenialainen kestävyysjuoksija ja maailmanennätysmies.


title: Samson Kimobwa

text: Kimobwa juoksi 10 000 metrillä maailmanennätyksen 27.30,47 minuuttia Helsingissä 30. kesäkuuta 1977. Hän piti ME:tä hallussaan hieman alle vuoden.


title: Samson Kimobwa

text: Kimobwa ei juurikaan menestynyt juoksijana maailmanennätyksensä lisäksi. Hän kuoli 57-vuotiaana nairobilaisessa sairaalassa kärsittyään vatsakivusta.


title: Baseballin Euroopan-mestaruuskilpailut 1977

text: Baseballin Euroopan mestaruuskilpailut 1977 pelattiin Haarlemissa, Alankomaissa 23. - 31. heinäkuuta. Alkuperäisen suunnitelman mukaan turnaus piti aloittaa kahdessa kolmen joukkueen lohkossa kuten Barcelonassa 1975, mutta Länsi-Saksan joukkueen pois jäänti viime hetkellä aiheutti muutoksia sarjaohjelmaan. Kaikki mukana olleet viisi joukkuetta pelasivat yhdessä alkulohkossa, jonka kaksi parasta selvisi finaaleihin. Italia pystyi jälleen kolmeen voittoon Alankomaista ja uusi kahden vuoden takaisen mestaruutensa. Länsi-Saksa suljettiin luovutuksen takia Euroopan-mestaruuskilpailuista seuraaviksi viideksi vuodeksi.


text: Alkusarjan keskinäiset ottelut huomioitu lopputuloksiin.


text: Alkusarjassa pelattu keskinäinen ottelu laskettu finaalisarjan 1.peliksi.


text:
Euroopan mestari 1977
3. mestaruus
Italia, Alankomaat ja Belgia selviytyivät vuonna 1978 Italiassa pelattuihin maailmanmestaruuskilpailuihin.


title: Idänsiili

text: Idänsiili eli itäsiili ("Erinaceus concolor") on siililaji.


title: Idänsiili

text: Idänsiiliä tavataan Turkista ja Välimeren itärannikolta Kaspianmeren länsi- ja itärannikolle. Lajin populaatiota ei tiedetä tarkkaan, mutta se on yleinen ainakin osassa levinneisyysaluettaan. Lajilla ei ole mitään vakavia uhkia ja se on luokiteltu elinvoimaiseksi.


title: Idänsiili

text: Idänsiili on yöaktiivinen eläin. Se käyttää ravinnokseen pääasiassa kovakuoriaisia ja matoja.


title: Learning to Breathe

text: Learning To Breathe on amerikkalaisen Switchfoot-yhtyeen kolmas albumi ja viimeinen ennen siirtymistä Columbia Records -levy-yhtiölle. Albumi julkaistiin syyskuussa 2000. Sen tunnetuimmat kappaleet ovat "Learning to Breathe" ja "I Dare You To Move". Jälkimmäisen kappaleen Switchfoot äänitti uudestaan seuraavalle albumilleen The Beautiful Letdown ja siitä tuli suuri hitti. "Learning To Breathe" oli ehdolla Grammy-palkinnon saajaksi vuonna 2001 sarjassa Best Rock Gospel Album.


title: Pliskan taistelu

text: Pliskan taistelu oli Bysantin keisari Nikeforos I:n ja Bulgarian kaani Krumin välillä käyty taistelu, jossa bulgaarit löivät Bysantin joukot ja surmasivat Nikeforoksen.


title: Pliskan taistelu

text: Bulgaarit olivat valloittaneet Bulgarian alueen 680-luvulla ja he sotivat sittemmin Bysantin kanssa. Bulgaarien kaani Krum oli aloittanut omat sotaretkensä Bysanttia vastaan 810-luvulla ja Bysantin keisari Nikeforos I päätti tehdä lopun bulgaareista kokoamalla 70 000 miehen armeijan. Armeijaan kuului koko Tagmata (Bysantin vakinainen armeija), sekä yksiköitä Vähästä-Aasiasta ja Traakiasta. Mukana oli myös Nikeforoksen poika Staurakios. Kuultuaan armeijan koosta Krum pyysi rauhaa, mutta Nikeforos ei tähän suostunut, vaan eteni kohti bulgaarien pääkaupunki Pliskaa. Bysanttilaiset voittivat helposti kaupungin avuksi lähetetyn bulgaarijoukon. Bulgaarit pakenivat ja jättivät kaupungin ilman puolustusta. Kaupunkiin edenneet bysanttilaiset surmasivat yli 12 000 sen asukasta sekä polttivat ja ryöstivät Krumin palatsin. Pääkaupungin valloitus ei kuitenkaan riittänyt sodan voittoon. Krumin armeijaa ei ollut lyöty ja hän keräsi lisää joukkoja vuorilla Pliskan pohjoispuolella.


title: Pliskan taistelu

text: Krum suunnitteli bysanttilaisille ansan pystyseinäiselle rotkolle Pliskan pohjoispuolelle. Laiminlyöden tiedustelun Nikeforoksen joukot etenivät suoraan rotkoon ja ansa huomattiin vasta bulgaarien suljettua ulospääsyn paaluvarustuksella. Bysanttilaisia oli kuitenkin bulgaareja enemmän ja Nikeforoksen kenraalit yrittivät taivutella häntä tekemään rynnäkön varustuksia vastaan. Nikeforos päätti kuitenkin leiriytyä rotkoon. Kolmantena yönä leiriytymisestä bulgaarit hyökkäsivät alas rinnettä ja bysanttilaiset voitettiin nopeasti. Myös Nikeforos sai surmansa. Edellinen taistelussa surmansa saanut keisari oli ollut Adrianopolin taistelussa vuonna 378 kuollut Valens. Nikeforoksen poika Staurakios haavoittui pahoin, mutta hänen onnistui paeta muutamien kaartilaisten kanssa. Hän kuitenkin kuoli haavoihinsa muutaman kuukauden jälkeen. Koko armeijasta pääsivät pakenemaan vain jäännökset.


title: Pliskan taistelu

text: Kuolleen Nikeforoksen kaula katkaistiin ja pää laitettiin esille seipään kärjessä. Myöhemmin keisarin kallo silattiin hopealla ja Krum käytti sitä juomakuppinaan. Konstantinopolissa uutinen tappiosta otettiin vastaan tyrmistyneenä. Keisari Mikael I soti vielä myöhemmin Krumia vastaan, yhtä huonolla menestyksellä. Rauha Bulgarian ja Bysantin välille solmittiin vuonna 814.


title: Oliver Lauridsen

text: Oliver Holton Lauridsen (s. 24. maaliskuuta 1989 Gentofte, Tanska) on tanskalainen jääkiekkopuolustaja, joka pelaa KHL-joukkue Jokereissa. Isokokoinen Lauridsen on peräti 197 cm:n pituinen ja 108 kg:n painoinen. Jokereiden GM Jari Kurri on kuvaillut häntä joukkuepelaajaksi, joka on vahva oman maalin edustalla, kamppailupelaamisessa ja alivoimalla.


title: Oliver Lauridsen

text: Lauridsen debytoi kotikaupunkinsa joukkueessa, Gentofte Starsissa jo 15-vuotiaana Tanskan I-divisioonassa kaudella 2004–2005. Kaudeksi 2005–2006 hän siirtyi Ruotsiin ja Rögle BK:n J20-junioreihin. Kaksi seuraavaa kautta Lauridsen pelasi samaa sarjaa Linköpings HC:ssä. Hän sijoittui kaudella 2007–2008 159 minuutillaan koko J20 SuperElitin jäähypörssissä toiseksi edellään vain MB Hockeyn Tommy Lindholm. Lauridsen pelasi samalla kaudella myös yhden ottelun lainalla Ruotsin I-divisioonajoukkue Tranås AIF:ssä.


title: Oliver Lauridsen

text: Vuosina 2008–2011 Lauridsen kävi St. Cloud State Universitya. Hänet valittiin kahdella jälkimmäisellä kaudellaan WCHA:n akateemiseen tähdistökentälliseen. Philadelphia Flyers varasi Lauridsenin hänen ensimmäisen yliopistokautensa jälkeen seitsemännellä kierroksella 196. pelaajana . Hän teki viimeisen yliopistokautensa päätteeksi maaliskuussa 2011 kaksivuotisen tulokassopimuksen joukkueen kanssa ja vahvisti loppukeväällä sen farmijoukkue Adirondack Phantomsia kahdessa AHL-ottelussa.


title: Oliver Lauridsen

text: Kauden 2011–2012 Lauridsen pelasi kokonaan Phantomsissa, jossa AHL:n tulokaskausi toi 65 runkosarjaottelussa tehot 3+4=7. Kaudella 2012–2013 hän debytoi NHL:ssä, jossa Lauridsen sai tililleen 15 runkosarjaottelua tehden niissä tehot 2+1=3. Hän teki NHL-debyyttinsä 30. maaliskuuta 2013 Boston Bruinsia vastaan, jolloin Lauridsen kutsuttiin paikkaamaan Braydon Coburnin loukkaantumista. Hän sai ottelussa jääaikaa 17.12 minuuttia sekä myös yhden kahden minuutin jäähyn kiinnipitämisestä. Lauridsenin NHL-uran avausmaali syntyi 23. huhtikuuta 2013 Boston Bruinsin Anton Hudobinin taakse. Hän kosketti Flyersin pelaajista edellisen kerran kiekkoon, kun Bruinsin puolustaja Zdeno Chára löi kiekon vahingossa omaan maaliin. Osuma merkittiin näin ollen Lauridsenin nimiin ja se jäi Flyersin 5-2-voittoon päättyneen ottelun ratkaisumaaliksi. 25. huhtikuuta 2013 hän sai tililleen ensimmäisen itse tekemänsä NHL-maalin lauottuaan kiekon New York Islandersin Kevin Poulinin taakse. Myös Lauridsenin NHL-uran toinen osuma jäi voittomaaliksi, sillä se ratkaisi Flyersille 2-1-voiton. Heinäkuussa 2013 hän teki kaksivuotisen jatkosopimuksen joukkueen kanssa.


title: Oliver Lauridsen

text: Kauden 2013–2014 Lauridsen pelasi taas kokonaan Adirondackissa. Kauden 2014–2015 hän vietti pääosin Flyersin uudessa farmijoukkue Lehigh Valley Phantomsissa ja Lauridsen pelasi kauden aikana myös yhden NHL-ottelun. Kaudeksi 2015–2016 hän siirtyi vuoden mittaisella sopimuksella Ruotsiin ja SHL-joukkue Frölunda HC:n riveihin. Lauridsen voitti kauden päätteeksi Ruotsin-mestaruuden. Hän voitti kauden aikana myös Mestarien liigan mestaruuden.


title: Oliver Lauridsen

text: Lauridsen siirtyi kaudeksi 2016–2017 kaksivuotisella sopimuksella KHL-joukkue Jokereihin. Marraskuussa 2017 hän teki joukkueen kanssa kaksivuotisen jatkosopimuksen kevääseen 2020 saakka.


title: Oliver Lauridsen

text: Lauridsen edusti Tanskaa MM-kilpailuissa vuosina 2013, 2014, 2015, 2016, 2017 ja 2018, joista ensimmäisessä turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Lauridsen pelasi myös Pyeongchangin olympiakisojen 2018 karsinnoissa.


title: Oliver Lauridsen

text: Lauridsen pelasi alle 20-vuotiaiden MM-kilpailuissa vuosina 2007, 2008 ja 2009. Vuoden 2007 turnaus päättyi I-divisioonan A-lohkon kultaan ja nosti Tanskan seuraavaksi vuodeksi pääsarjaan. Joukkue putosi taas vuoden päästä I-divisioonaan, jonka B-lohkon hopeaa Lauridsen voitti vuonna 2009. Lauridsen pelasi myös alle 18-vuotiaiden I-divisioonan MM-kilpailuissa vuosina 2006 ja 2007. Ensimmäinen turnaus päättyi B-lohkon hopeaan ja jälkimmäinen B-lohkon kultaan sekä sarjanousuun seuraavaksi vuodeksi pääsarjaan.


title: Oliver Lauridsen

text: Lauridsenin pikkuveli Markus on Tanskan maajoukkuepuolustaja, joka pelaa Ruotsin SHL-liigaa HV71:ssä.


title: Tango Kabaree

text: Tango Kabaree on vuonna 2001 ensi-iltansa saanut Pekka Lehdon ohjaama elokuva, joka on fiktiivinen tarina Aira Samulinin elämästä. Samulinin ohella elokuvassa esiintyvät enemmän tai vähemmän itsensä kaltaisissa rooleissa monet muutkin suomalaiset julkisuuden hahmot.


title: Tango Kabaree

text: Elokuva on kuvattu pääosin ravintola Kaisaniemessä Helsingissä.


title: Huoltorykmentti

text: Huoltorykmentti (lyh. "hr" tai "HR") on Suomen puolustusvoimien rauhan ja sodan ajan joukkoihin kuuluva huollon toiminnoista vastaava sotilasläänin yksikkö. Sen tehtävänä on keskitetysti tukea sotilaslääninsä joukkojen huoltoa.


title: Huoltorykmentti

text: Puolustusvoimien organisaatioon on vuoden 2008 alusta kuulunut neljä alueellisesti sijoitettua huoltorykmenttiä, jotka olivat maavoimien materiaalilaitoksen alaisia. Ne alistettiin PVLOGL:lle vuoden 2015 alusta. Pääosin huoltorykmentit muodostettiin varikoista ja varastoalueista.


title: Huoltorykmentti

text: Valmiutta kohotettaessa huoltorykmentti perustaa teknisen huoltokomppanian (TeknHK) ja ajoneuvojen korjauskeskuksen (AjonKorjK).


title: Huoltorykmentti

text: Huoltorykmentillä on oma esikunta. Rykmentti jakaantuu sektoreihin ja sen alaisuudessa voi toimia varasto-osastoja ja varikkoja.


title: Huoltorykmentti

text: Huoltorykmentit ja niiden esikuntien sijoituspaikat olivat:Näistä ESHR:iin kuului poikkeuksellisesti myös huoltokeskus Helsingin Santahaminan varuskunnassa.


title: Otto Wels

text: Otto Wels (15. syyskuuta 1873 – 16. syyskuuta 1939) oli Saksan sosiaalidemokraattisen puolueen puheenjohtaja vuosina 1919–1933 ja kansanedustaja 1920–1933.


title: Otto Wels

text: Wels syntyi Berliinissä majatalon isännän perheeseen. Hän aloitti työt tapiseeraajan oppipoikana ja liittyi SPD:hen vuonna 1891. Vuosina 1895–1897 hän palveli Saksan armeijassa. Sen jälkeen hän työskenteli ammattiyhdistyksessä, puolueen tehtävissä ja SPD:n pää-äänenkannattajan "Vorwärtsin" lehdistökomiteassa.


title: Otto Wels

text: Saksan vallankumouksen aikana marraskuussa 1918 Wels oli Berliinin työläisneuvoston jäsen ja kaupungin sotilaskomentaja. Vuonna 1920 SPD:n puheenjohtajana hän organisoi yleislakon, jonka avulla äärioikeistolainen Kappin vallankaappaus nujerrettiin. Tämän jälkeen hän painosti puoluetoverinsa Gustav Nosken eroamaan puolustusministerin paikalta. Wels tuki SPD:n puolisotilaallisten järjestöjen Reichsbannerin ja Eiserne Frontin perustamista äärioikeiston ja -vasemmiston samantyyppisiä järjestöjä vastaan.


title: Otto Wels

text: Vuonna 1923 Welsistä tuli Saksan edustaja Sosialistiseen internationaaliin (tuolloin nimellä Työväen ja Sosialistinen Internationaali).


title: Otto Wels

text: Maaliskuussa 1933 Wels oli ainoa valtiopäiväedustaja, joka piti puheen Hitlerin valtalakia vastaan. SPD:n edustajat äänestivät lakia vastaan viimeisessä valtiopäivien istunnossa, johon osallistui useita puolueita. Kommunistit eivät voineet osallistua, koska heidät oli siinä vaiheessa jo kielletty. Kaikki muut puolueet keskustasta oikeistoon äänestivät Hitlerin hyväksi. Wels valittiin vielä huhtikuussa puolueen puheenjohtajaksi. Pian valtalain hyväksymisen jälkeen natsihallitus kielsi SPD:n, muut puolueet lakkauttivat itsensä ja Saksasta tuli yksipuoluediktatuuri.


title: Otto Wels

text: Wels lähti maanpakoon Saarin alueelle, joka kuului siihen aikaan Kansainliiton hallintaan, ja häneltä evättiin Saksan kansalaisuus. Hän työskenteli pakolais-SPD:n organisoimiseksi Prahassa ja sitten Pariisissa, jossa hän kuoli syksyllä 1939.


title: V.O.I.T.K.A. – metsän veljet

text: V.O.I.T.K.A. – metsän veljet (televisioesityksessä V.O.I.T.K.A Metsäveljet) on vuonna 2004 ensi-iltansa saanut Pekka Lehdon ohjaama faktaa ja fiktiota sekoittava dokumenttielokuva. Se kertoo kutsuntaikäisistä virolaisveljeksistä Aivar ja Ülo Voitka, jotka vuonna 1986 linnoittautuivat metsään välttääkseen joutumisen Neuvostoliiton armeijaan. He piileskelivät metsissä 14 vuoden ajan ja elättivät itsensä ryöstellen.


title: Baseballin Euroopan-mestaruuskilpailut 1979

text: Baseballin Euroopan mestaruuskilpailut 1979 pelattiin Triestessa ja Ronchi dei Legioniarissa, Italiassa 11. - 19. elokuuta. Mukana olleet neljä joukkuetta pelasivat yhdessä alkulohkossa, jonka kaksi parasta selvisi finaaleihin kahden muun jäädessä pronssikamppailuun. Italia pystyi jälleen löylyttämään Alankomaita, tällä kertaa voitoin 4-1, ja voitti jo kolmannen peräkkäisen ja kaikkiaan neljännen Euroopan-mestaruutensa.


text: Alkusarjan keskinäinen ottelu laskettu 1.pronssiotteluksi


text: Alkusarjan keskinäinen ottelu laskettu 1.loppuotteluksi


text:
Euroopan mestari 1979
4. mestaruus


title: Kuningas Hidas

text: Kuningas Hidas on vuonna 2000 ensi-iltansa saanut Saara Saarelan ohjaama elokuva. Se on Iiro Küttnerin käsikirjoittama musta komedia maalarista, joka alkaa uskoa tärpätin tuhonneen hänen kykynsä tuntea. Tunnin mittainen elokuva oli Saarelan lopputyö Taideteollisen korkeakoulun elokuvataiteen laitoksella.


title: Puhelinvastaaja

text: Puhelinvastaaja on puhelimeen kytkettävä laite, johon tallennettu viesti toistetaan kyseiseen puhelimeen soittavalle, mikäli kukaan ei vastaa puhelimeen. Yleensä soittaja voi myös tallentaa siihen oman vastausviestinsä, jonka puhelimen omistaja voi myöhemmin kuunnella.


title: Puhelinvastaaja

text: Vastaaja toimii myös operaattorien palveluna, jolloin erillistä laitetta ei tarvita. Puhelinyhtiöiden vastaajapalvelu on ollut käytössä jo lankapuhelimien aikaan.


title: Puhelinvastaaja

text:
Ensimmäinen kaupallinen puhelinvastaaja tuli markkinoille Yhdysvalloissa 1949. Laitteen nimi oli "Tel-Magnet". Se soitti viestin puhelimeen soittavalle ja nauhoitti soittajan viestin magneettinauhalle. Laite maksoi 200 dollaria, mutta se ei ollut kaupallinen menestys.
Ensimmäinen menestynyt puhelinvastaaja oli "Ansafone", jonka kehitti "Phonetel"-yrityksessä työskennellyt Kazuo Hashimoto. Yritys alkoi myydä laitettaan Yhdysvalloissa vuonna 1960.


title: Hengittämättä ja nauramatta

text: Hengittämättä ja nauramatta () on vuonna 2002 ensi-iltansa saanut Saara Saarelan ohjaama draamaelokuva. Se on kuvaus temperamenttisen sarjakuvataitelijan Inkan ja hänen läheistensä elämäntilanteista ja ihmissuhteista. Elokuva sai ensi-iltansa Moskovan elokuvajuhlien kilpailusarjassa heinäkuussa 2002 ja Suomessa elokuussa.


title: Turilas ja Jäärä

text: Turilas ja Jäärä tai Turilas & Jäärä on vuonna 2001 ensi-iltansa saanut Ismo Virtasen ja Mariko Härkösen ohjaama nukkeanimaatio, josta tuotettiin myös 13-osainen animaatiosarja. Ohjaajien lisäksi kolmantena käsikirjoittajana toimi Liisa Helminen. Ääntelyistä ja keksitystä ”ötökkäkielestä” rakentuvissa äänirooleissa näyttelevät Sam Huber, Vesa Vierikko ja Max Bremer.


title: Turilas ja Jäärä

text: Turilas ja Jäärä ovat ötökkäystävyksiä, jotka kehittelevät ihmisten hylkäämille esineille uusia käyttötarkoituksia. Jäärä on puuhakas ja nokkela keksijä, Turilas taas hyväntuulinen herkkusuu. Tarinoissa käsitellään elämän perusasioita, kuten lähimmäisten ja ympäristön kunnioittamista.


The Death and Life of Great American Cities on Jane Jacobsin vuonna 1961 julkaistu teos. Teoksessa arvostellaan 1900-luvun kaupunkisuunnittelupolitiikkaa, syyttäen sitä monien kaupunginosien rappiosta Yhdysvalloissa. Teoksessa esitettiin näkemyksiä niistä tekijöistä, jotka luovat kaupunkeihin elävyyttä..


title: The Death and Life of Great American Cities

text: Jacobs argumentoi, että modernistinen kaupunkisuunnittelu ylenkatsoo kaupunkia, koska se ylenkatsoo ihmisyhteisöjä ja ihmisten toimintaa niissä. Hän arvostelee myös Le Corbusierin Ville Radieuse- ja Ebenezer Howardin puutarhakaupunki-malleja. Jacobs piti tuhoisimpana vanhan rakennuskannan päälle sijoitettavaa uudisrakentamista () ja eri toimintojen, kuten asumisen, liiketoiminnan ja työpaikkojen erottelua. Hän väitti näiden toimintatapojen tuhoavan yhteisöjä ja liiketoimintaa luomalla eristettyä ja toimimatonta kaupunkitilaa.


text: Näiden tilalle Jacobs esittää neljää monimuotoisuuden tekijää. "Näiden neljän tekijän välttämättömyys on tämän kirjan tärkein sisältö. Yhdessä nämä ehdot luovat tehokkaita taloudellisia varantoja" (). Jacobsin neljä ehtoa monimuotoisuuden toteutumiselle ovat seuraavat:


text: Jacobsin estetiikkaa voidaan pitää vastakohtana modernistisen arkkitehtuurin estetiikalle, korostaen elävyyttä ja suunnittelmattomuutta korkeammalle kuin järjestystä ja tehokkuutta. Jacobs käyttää usein New York Cityn Greenwich Villagea, jossa hän itsekin on asunut ja toiminut, esimerkkinä elävästä urbaanista yhteisöstä.


text: Teos on Jacobsin tunnetuin. Se on käännetty kuudelle kielelle ja siitä on myyty yli 250 000 kopiota.


text: Teoksella oli merkittävä vaikutus Uusi urbanismi -liikkeeseen (). Se syntyi 1980-luvulla puolustamaan tiiviitä kävelykaupunkeja esikuvanaan vanhat keskieurooppalaiset kaupungit.


title: Henry McCullough

text: Henry McCullough (21. heinäkuuta 1943 – 14. kesäkuuta 2016) oli irlantilainen kitaristi. Hän soitti Wings-yhtyessä sen ensimmäisellä albumilla. Sen jälkeen hän ryhtyi sessiomuusikoksi ja soitti Marianne Faithfullin, Roy Harperin, Ronnie Lanen, Frankie Millerin ja Eric Burdonin levyillä. sekä Spooky Toothin, Joe Cockerin ja Pink Floydin kanssa.


title: Henry McCullough

text: McCullough sai sydänkohtauksen marraskuussa 2012, ja vuonna 2013 ilmoitettiin hänen saaneen sen yhteydessä parantumattoman aivovaurion. Hän kuoli 14. kesäkuuta 2016.


title: Erland Sihvonen

text: Henrik Erland Sihvonen (25. lokakuuta 1873 Loppi – 10. lokakuuta 1967 Helsinki) oli suomalainen lähetyssaarnaaja Kiinassa 1902–1929.


title: Erland Sihvonen

text: Sihvonen työskenteli Kiinassa vuosina 1902−1910, 1912−1923 ja 1926−1929. Hän oli myös sinologi, joka arvosti kiinalaisia ja kiinalaista kulttuuria erittäin paljon. Hän laati kiinankielisiä teologian oppikirjoja sekä käänsi runsaasti virsirunoutta kiinan kielelle. Hän palasi pysyvästi Suomeen 1929.


title: Erland Sihvonen

text: Teologian kunniatohtorin arvon hän sai 1963.


title: Erland Sihvonen

text: Sihvonen järjesti käydessään Suomessa 1910 kiinalais-afrikkalaisen näyttelyn, joka kiersi maata. Hän esiintyi näyttelyssä kiinalaisessa mandariinin puvussa.


title: Max Irons

text: Maximilian "Max" Paul Diarmuid Irons (s. 17. lokakuuta 1985, Camden, Lontoo) on englantilainen näyttelijä. Hän on näyttelijöiden Sinéad Cusackin sekä Jeremy Ironsin poika. Hänet tunnetaan parhaiten elokuvista "Red Riding Hood – Punahilkka," "Vieras" sekä televisiosarjasta "Valkoinen kuningatar."


title: Max Irons

text: Max Irons valmistui vuonna 2008 Guildhall School of Music and Dramasta. Hän opiskeli siellä näyttelijäksi ja alkoi saada rooleja 15-vuotiaana. Ironsilla oli kouluvuosinaan lukihäiriö.


title: Max Irons

text: Irons työskenteli ennen näyttelijän uraansa baarimikkona ja lisäksi hän on työskennellyt mallina Burberrylla ja Mangolla.


title: Ben-Hur (vuoden 1925 elokuva)

text: Ben-Hur () on Fred Niblon ohjaama yhdysvaltalainen mykkäelokuva vuodelta 1925. Elokuvassa yhdistyy genret toiminta, seikkailu ja draama. "Ben-Hurin" pääosia näyttelevät Ramón Novarro, Francis X. Bushman, May McAvoy ja Betty Bronson.


title: Ben-Hur (vuoden 1925 elokuva)

text: "Ben-Hur" oli jättimenestys hiljattain fuusioituneelle Metro-Goldwyn-Mayerille. Metro-Goldwyn-Mayer toimi elokuvan tuotantoyhtiönä ja jakelijana. Vuoden 1925 "Ben-Hur" on toinen viidestä "Ben-Hurista", jotka pohjautuvat Lew Wallacen romaaniin "Ben-Hur" vuodelta 1880. Ensimmäinen elokuvaversio sai ensi-iltansa vuonna 1907. Kolme viimeisintä "Ben-Huria" ovat William Wylerin ohjaama ja Charlton Hestonin tähdittämä "Ben-Hur" (1959), suoraan videolle julkaistu animaatioelokuva "Ben-Hur" (2003) ja suurtuotanto "Ben-Hur" (2016).


title: Ben-Hur (vuoden 1925 elokuva)

text: Vuonna 1997 "Ben-Hur" valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä.


title: Ben-Hur (vuoden 1925 elokuva)

text: Judah Ben-Hur (Ramón Novarro) on varakas juutalainen ja vaikutusvaltaisen roomalaisen tribuunin, Messalan (Francis X. Bushman), lapsuudenystävä. Kun onnettomuus johtaa Ben-Hurin pidätykseen, nyttemmin korruptoitunut ja ylimielinen Messala varmistaa, että Ben-Hur perheineen vangitaan ja erotetaan toisistaan.


title: Ben-Hur (vuoden 1925 elokuva)

text: Ben-Hur lähetetään työskentelemään roomalaiseen kaleeriin. Matkan varrella hän tietämättään kohtaa Kristuksen, puusepän poikaan, joka tarjoaa Ben-Hurille vettä. Kerran laivalla Ben-Hurin uhmakas ja väkevä asenne tekee vaikutuksen roomalaiseen amiraaliin Quintus Arriusiin (Frank Currier), joka sallii Ben-Hurin pysyä kahleettomana. Tämä oikeastaan toimii amiraalin hyväksi, koska kun hänen laivansa uppoaa merirosvojen hyökkäyksen myötä, Ben-Hur pelastaa hänet hukkumiselta.


title: Ben-Hur (vuoden 1925 elokuva)

text: Tämän jälkeen Arrius kohtelee Ben-Huria kuin poikanaan. Vuosien kuluessa nuoresta miehestä kasvaa vahva ja voittoisa sotavaunukilpailija. Tämä lopulta johtaa huipussaan välienselvittely Messalan kanssa sotavaunukilpailussa, jossa Ben-Hur voittaa. Kuitenkaan Messala ei kuole.


title: Ben-Hur (vuoden 1925 elokuva)

text:
Ben-Hur on lopulta jälleen yhdessä äitinsä ja sisarensa kanssa, jotka ovat sairastuneet lepraan, mutta Kristus parantaa heidät ihmeellisesti.
"Ben-Hurin" tekeminen maksoi ennätykselliset 3,9 miljoonaa dollaria. Elokuvasta tuli mykän elokuvan aikakauden kallein elokuva. Elokuva on kaikkien aikojen toiseksi kallein mykkäelokuva vuoden 2011 tehdyn "The Artistin" jälkeen, mutta vain nykyisen inflaation takia.


title: Ben-Hur (vuoden 1925 elokuva)

text: "Ben-Hur" oli ollut suuri menestys romaanina ja näytelmänä (1899). Erittäin menestynyt näytelmäversio oli ollut käynnissä peräti 25 vuotta. Vuonna 1922, kaksi vuotta viimeisimmän näytelmäkiertueen loputtua, Samuel Goldwyn osti elokuvaoikeudet "Ben-Huriin". Näytelmän tuottaja Abraham Erlanger laati erittäin suuren hinnan oikeuksiin. Elokuvatuotannon jokainen yksityiskohta oli saatava myös Erlangerin hyväksynnän.


title: Ben-Hur (vuoden 1925 elokuva)

text: "Ben-Hurin" kuvaukset alkoivat Italiassa lokakuussa vuonna 1923. Italiassa elokuvaa kuvattiin Roomassa ja Livornossa. Kuvaukset siirtyivät takaisin Hollywoodiin keväällä 1924 kahden vuoden jälkeen vaikeuksien ja onnettomuuksien takia. Kotimaassa elokuvaa kuvattiin Santa Catalina Islandilla, Los Angelesin Chatsworthissa ja MGM:n studioilla Culver Cityssä. Elokuvan tuotannon aikana tehtiin useita uusintaroolituksia ja ohjaajat vaihtelivat. Ramón Novarro viikkopalkka oli 10 000 dollaria, joka oli 80 kertaa suurempi kuin hänen viikkopalkkansa kolme vuotta aiemmin. Koko näyttelijäkaartin, mukaan lukien avustajat, koon väitettiin olevan 125 000 henkeä. Elokuvan vaikean tuotannon takia budjetti nousi pilviin. Elokuva saatiin purkkiin elokuussa vuonna 1925.


title: Ben-Hur (vuoden 1925 elokuva)

text: Jotkut kohtaukset kuvattiin värilliseksi Technicolor-elokuvausmenetelmällä. Yksi näiden kohtauksien apulaisohjaajana toimi vielä nuori, elokuvaohjaajanuraansa aloitteleva William Wyler, joka ohjasi vuoden 1959 uudelleenfilmatisoinnin.


title: Ben-Hur (vuoden 1925 elokuva)

text: "Ben-Hurin" sotavaunukilpailukohtausta on jäljitelty paljon. Se laadittiin uudelleen vuoden 1959 uudelleenfilmatisointiin, kopioitiin "Egyptin prinssiin" (1998) ja myöhemmin jäljitelty rakettirekikisana "" (1999) -elokuvaan melkein 75 vuotta "Ben-Hurin" julkaisemisen jälkeen.


title: Ben-Hur (vuoden 1925 elokuva)

text: Vuoden 1931 uusintajulkaisuun lisättiin musiikki (säveltäjinä elokuvan alkuperäissäveltäjät William Axt ja David Mendoza) ja äänitehosteet. Vuosikymmenen kuluessa alkuperäiset Technicolor-menetelmällä kuvatut kohtaukset korvattiin mustavalkoisilla kohtauksilla. Technicolor-kohtauksien uskottiin olevan kadonneet, kunnes 1980-luvulla Turner Entertainment (joka tuolloin oli ostanut elokuvan oikeudet) löysi kyseiset kohtaukset tšekkiläisestä elokuva-arkistosta.


title: Ben-Hur (vuoden 1925 elokuva)

text: "Ben-Hur" sai kotimaan ensi-iltansa New Yorkissa 30. joulukuuta vuonna 1925. Maanlaajuiseen teatterilevitykseen elokuva pääsi 8. lokakuuta vuonna 1927. Uusintaensi-ilta pidettiin 1. joulukuuta vuonna 1931, jolloin "Ben-Huriin" oli lisätty musiikki ja äänitehosteet. Suomessa elokuva sai ensi-illan 25. joulukuuta vuonna 1926. Suomen uusintaensi-ilta oli 25. joulukuuta vuonna 1931.


title: Ben-Hur (vuoden 1925 elokuva)

text: "Ben-Hurista" tuli jättimenestys MGM:lle. Vaikka elokuva olikin ollut erittäin kallis, se tuotti maailmanlaajuisesti yhteensä 10 738 000 dollaria. Ensimmäisen julkaisun aikaan elokuva tuotti 9 386 000 dollaria. Elokuva menestyi erittäin hyvin vielä uusintajulkaisunsa aikaan vuonna 1931; tällöin "Ben-Hur" tuotti 1 352 000 dollaria. Ilmestyessään "Ben-Hur" nautti kriitikoiden ylistyksistä ja sai paljon julkisuutta. "Ben-Hurin" menestymisen johdosta uudesta MGM:stä tuli Hollywoodin merkittävä studio.


title: Ben-Hur (vuoden 1925 elokuva)

text: Internet Movie Databasessa elokuvalla on 7,9 tähteä kymmenestä, joka perustuu yli 5 200 käyttäjän arviointiin. Elokuvalla on Rotten Tomatoes -sivustolla täyden sadan prosentin "tuore" arvosana, joka perustuu seitsemään arvosteluun.


title: Ben-Hur (vuoden 1925 elokuva)

text: Turner Entertainment teki ja valvoi "Ben-Hurin" restaurointia ja restauroitu "Ben-Hur" on julkaistu DVD:lle. Restauroinnissa "Ben-Hur" yritettiin palauttaa samankaltaiseksi kuin ensimmäisen julkaisun aikaan vuonna 1925. Restaurointiin sisältyvät Technicolor-kohtaukset.


title: Ben-Hur (vuoden 1925 elokuva)

text: "Ben-Hur" on julkaistu DVD:lle 13. syyskuuta vuonna 2005, 22. marraskuuta vuonna 2005 ja 27. syyskuuta vuonna 2011.


title: Baseballin Euroopan-mestaruuskilpailut 1981

text: Baseballin Euroopan mestaruuskilpailut 1981 pelattiin Alankomaissa 11.–19. heinäkuuta. Mukana olleet neljä joukkuetta pelasivat yhdessä alkulohkossa, jonka kaksi parasta selvisi finaaliin kahden muun jäädessä pronssikamppailuun. Ruotsi sai kisoista ensimmäisen mitalinsa voitettuaan pronssiottelussa Belgian. Avausottelussaan Ruotsi ahdisteli jopa Alankomaita ja hävisi vain 6–5. Muissa otteluissa Euroopan kaksi suurta, Alankomaat ja Italia, olivat omaa luokkaansa. Alankomaat voitti kultaa kahdeksan vuoden tauon jälkeen voittamalla finaalissa Italian kolmesti.


text:
Euroopan mestari 1981
11. mestaruus


title: Baseballin Euroopan-mestaruuskilpailut 1983

text: Baseballin Euroopan mestaruuskilpailut 1983 pelattiin Italiassa 28. heinäkuuta - 7. elokuuta. Turnaukseen osallistui kuusi joukkuetta, jotka pelasivat aluksi yksinkertaisen sarjan. Kaksi parasta pelasi loppuottelusarjan mestaruudesta ja muut pelasivat sarjamuotoisesti pronssista ja muista sijoituksista. Kilpailu oli samalla karsinta Los Angelesin olympialaisten näytösturnaukseen. Italia voitti Euroopan-mestaruuden ja olympia paikan. Vuoden 1984 maailmanmestaruusturnaukseen pääsi Italian ohella myös hopeajoukkue Alankomaat.


text: Alkusarjan keskinäiset ottelut mukana lopputuloksissa.


text:
Euroopan mestari 1983
5. mestaruus


title: GeeksPhone

text: GeeksPhone on espanjalainen startup-yritys ja älypuhelinten valmistaja.


title: GeeksPhone

text: GeeksPhonen perustivat Javier Agüera ja Rodrigo Silva-Ramos vuoden 2009 alkupuolella. Sen ensimmäinen tuote, GeeksPhone One, julkistettiin vuonna 2009 ja myyntiin se saapui vuoden 2010 alkupuolella, tehden siitä ensimmäisen eurooppalaisen brändin, joka julkaisi Android-älypuhelimen massamyyntiin. Kolme uutta mallia, mukaan lukien Zero ja Two, julkistettiin vuonna 2010 ja suunniteltiin myyntiin saapuvaksi vuoteen 2011 mennessä.


title: GeeksPhone

text: GeeksPhone on erikoistunut avoimen lähdekoodin kännykkäratkaisujen kehitykseen, mainostamiseen ja kaupallistamiseen. Yritys pitää One-älypuhelinta ja sen seuraajia (julkistettu vuoden 2010 loppupuolella) sen aloitteensa ensimmäisenä vaiheena, tekemättä minkäänlaisia lausuntoja tulevaisuutta varten suunnitelluista vaiheista.


title: GeeksPhone

text: Yritys väittää olevansa ensimmäinen, joka tarjoaa Android-kännykän, missä käyttäjä voi muokata käyttöjärjestelmän komponentteja ilman, että hänen täytyisi rootata laite ensin. Uusia käyttöjärjestelmäkuvia voi helposti asentaa laitteeseen; yritys ylläpitää wikiä ja foorumia, joissa käyttäjät voivat jakaa tietouttaan.


title: GeeksPhone

text: Heinäkuuhun 2010 mennessä GeeksPhone One ei ollut saatavilla isoilta matkapuhelinoperaattoreilta. Vaikkakin GeeksPhone ei poissulje yhteistyön mahdollisuutta operaattoreiden kanssa tulevaisuudessa, toimitusjohtaja Javier Agüera on todennut “vapauspohjaisen” yritysmallin olevan etusijalla verrattuna kaikkiin muihin mahdollisiin sopimuksiin.


title: GeeksPhone

text: Vaikkakin sen filosofia on jossain määrin samankaltainen kuin Openmokon, GeeksPhone ei julkaise laitteidensa laitteiston teknisiä tietoja esitteitä lukuun ottamatta. Toinen ero on, että GeeksPhone pyrkii tuottamaan vakaan laitteen, joka sopii jokapäiväiseen käyttöön ja pystyy kilpailemaan muiden markkinoilla olevien kaupallisten laitteiden kanssa. GeeksPhone Onen mukana tulee Android-verio, joka on läpikäynyt laatutestejä ja läpäissyt Android Open Source Project (AOSP) Code Compliance -sertifioinnin, minkä ansiosta se sisältää suljetun lähdekoodin Android-komponentteja ja se voi osallistua Android Marketiin.


title: GeeksPhone

text: Rodrigo Silva-Ramos totesi nousevan kilpailija Synapse-Phonesin strategiasta tarjota älypuhelimia tuunattavalla laitteistolla, että GeeksPhone yritti samaa ja totesi sen olevan mahdotonta. Hän kuitenkin mainitsi, että kilpailijan olemassaolo vahvisti yrityksen liiketoimintamallin kannattavuuden. Synapse epäonnistui yrityksessään ja meni piakkoin sen jälkeen konkurssiin.


title: GeeksPhone

text: Heinäkuussa 2010 GeeksPhone julkisti Certified Community Release (CCR) -ohjelmansa. CCR-julkaisut ovat yhteisön kehittämiä ja sittemmin GeeksPhonen sertifioimia Android-käyttöjärjestelmän siirroksia. Julkaisut voivat olla joko “vakaita” tai “beta”-tasoisia. Vaikkakin ohjelmistonkehittäjä saa täyden kunnian työstää, GeeksPhone tarjoaa näiden siirroksien käyttäjille teknistä tukea ja päivittää puhelimen CCR-versioon asiakkaan niin pyytäessä. CCR-julkaisun käyttö ei mitätöi puhelimen takuuta.


title: GeeksPhone

text: Ohjelmistonkehittäjät voivat saada teknistä tukea GeeksPhonelta ja merkittävät kehittäjät saattaisivat saada ilmaisen kännykän GeeksPhonelta kehitystyötä varten sekä joissakin tapauksissa rahoitusta.


title: GeeksPhone

text: GeeksPhone ilmoitti aluksi, että puhelinten mukana ei vielä tulisi CCR-julkaisuja; kuitenkin ainakin lokakuuhun 2010 puhelinten mukana on tullut RCMod 3, joka on Android 2.2 (Froyo) -versioon pohjautuva CCR-julkaisu.


title: GeeksPhone

text: Huhuttiin, että vuoden 2011 kolmas, toistaiseksi nimeämätön tuote olisi taulutietokone. Kuitenkin vuonna 2011 ei julkaistu uusia puhelimia.


title: Girl

text: Girl on englantia ja tarkoittaa "tyttöä".


title: Girl

text: Se voi viitata seuraaviin:


title: Simon Bikindi

text: Simon Bikindi (s. 28. syyskuuta 1954 Rwerere) on ruandalainen laulaja, säveltäjä ja baletin johtaja. Hän myös oli aikoinaan MRND-puolueen jäsen ja työskenteli maansa nuoriso- ja urheiluministeriössä.


title: Simon Bikindi

text: Bikindi oli tunnettu muusikko Ruandan kansanmurhan aikaan (1994). Hän lietsoi musiikillaan tutseihin kohdistunutta vihaa ja myös osallistui interahamwe-joukkojen kouluttamiseen. Hänet pidätettiin Alankomaissa vuonna 2001 ja tuomittiin joulukuussa 2008 Ruanda-tuomioistuimessa 15 vuoden vankeuteen kansanmurhaan yllyttämisestä.


title: Victor Auer

text: Victor Lee ("Vic") Auer (24. maaliskuuta 1937 Santa Ana, Kalifornia – 3. toukokuuta 2011 Thousand Oaks, Kalifornia) oli yhdysvaltalainen ampuja. Hän sai vuoden 1972 kesäolympialaisissa Münchenissä hopeaa 50 metrin pienoiskiväärin makuukilpailussa ja kilpaili siinä myös vuoden 1976 kesäolympialaisissa Montrealissa.


title: Victor Auer

text: Auer valmistui Kalifornian yliopistosta, Los Angelesista. Olympiahopean lisäksi hän voitti kolme kultamitalia Pan-Amerikan kisoissa. Hän toimi myös televisiokäsikirjoittajana.


The Very Best of the Electric Light Orchestra on kahden albumin kokoelma brittiläisen Electric Light Orchestra -yhtyeen tuotannosta. LP-levyjä on valmistettu Hollannissa. LP-levyjen etiketeissä nimi on lyhennetty muotoon "The Very Best of E.L.O."


title: The Very Best of the Electric Light Orchestra

text: Julkaisuvuosi on 1990, levymerkki CBS Recordsin Epic ja tuottaja Jeff Lynne.


text: Kappaleiden tekijä on yhtä lukuun ottamatta Jeff Lynne.


title: Milton Nascimento

text: Milton Nascimento ([miwˈtõ nasiˈmẽtu], s. 26. lokakuuta 1942 Rio de Janeiro) on brasilialainen laulaja, lauluntekijä ja kitaristi. Hänet tunnetaan menestyneistä lauluista kuten ”Maria, Maria”, ”Canção da América”, ”Travessia”, ”Bailes da Vida” ja ”Coração de Estudante”.


title: Milton Nascimento

text: Nascimenton äiti toimi kotipalvelijana, antoi poikansa adoptoitavaksi entiselle työnantajaperheelleen ja kuoli Miltonin ollessa vasta puolitoistavuotias. Nascimenton kasvatusisä työskenteli pankissa, opetti matematiikkaa ja toimi sähköteknikkona. Kasvatusäiti oli musiikinopettaja ja lauloi kuorossa. Perhe muutti Riosta Três Pontasiin Minas Geraisin osavaltioon.